Joanna Norkko ja Norman Gobeler mittasivat pintaveden lämpötilaa perinteisin välinein Tvärminnen edustalla. Kuva: Markku Pitkänen / Yle 25.7.2020 • Päivitetty 25.7.2020 19:36 Merirokon toukat ovat lähteneet tänä vuonna liikkeelle viikkoja normaalia aikaisemmin. Arkistokuva vuodelta 2015. Kuva: Yle/Minttu Heimovirta Laura Kauppi ja Norman Gobeler esittelevät aseman tutkimusakvaarioita. Kuva: Markku Pitkänen / Yle Veden lämmön vaikutusta happipitoisuuteen voidaan mitata laboratorio-oloissa tehokkaasti. Kuva: Markku Pitkänen / Yle Joanna Norkko ja Tvärminneen viime vuonna saatu tutkimuskatamariini Augusta. Kuva: Markku Pitkänen / Yle Kuvan keltainen poiju on nimeltään "Höytylaivalaituri". Yleisö pääsee tarkastelemaan sen ja kolmen muun mittauspoijun dataa Monicoast-projektin sivuilta. Kuva: Markku Pitkänen / Yle


You are here: start » courses » ct30a2001 » opiskelijat » 2012 » kaukiainenjari : diff 2013/01/04 01:26 b0323223 [Viikottainen ajankäyttö] 2013/01/04 01:21 b0323223 [Viikoittainen ajankäyttö] 2013/01/04 01:21 b0323223 [Viikoittainen ajankäyttö] 2013/01/04 01:19 b0323223 [Viikoittainen ajankäyttö] 2013/01/03 01:19 b0323223 [Oppimispäiväkirja] 2013/01/03 01:08 b0323223 [Kotitehtävät] 2013/01/03 01:06 b0323223 [Kotitehtävät] 2013/01/03 01:04 b0323223 [Kotitehtävät] 2013/01/03 01:02 b0323223 [Kotitehtävät] 2013/01/03 00:54 b0323223 [Kotitehtävät] 2013/01/03 00:37 b0323223 [Oppimispäiväkirja] 2013/01/03 00:35 b0323223 [Oppimispäiväkirja] 2013/01/03 00:25 b0323223 [Oppimispäiväkirja] 2013/01/02 23:43 b0323223 [Oppimispäiväkirja] 2013/01/02 23:38 b0323223 [Oppimispäiväkirja] 2013/01/02 23:29 b0323223 [Oppimispäiväkirja] 2013/01/02 23:25 b0323223 [Oppimispäiväkirja] 2013/01/02 22:10 b0323223 [Oppimispäiväkirja] 2013/01/02 22:00 b0323223 [Ennakkonäkemys aihealueesta] 2012/10/26 15:20 b0323223 2012/10/26 12:26 b0323223 [Oppimispäiväkirja] 2012/10/26 10:57 b0323223 [Oppimispäiväkirja] 2012/10/26 10:52 b0323223 [Kotitehtävät] 2012/10/24 18:17 b0323223 2012/10/24 18:05 b0323223 2012/10/05 13:31 b0323223 created courses:ct30a2001:opiskelijat:2012:kaukiainenjari [2013/01/03 01:04] courses:ct30a2001:opiskelijat:2012:kaukiainenjari [2013/01/04 01:26] (current) b0323223 [Viikottainen ajankäyttö] - Kurssi oli varsin kattava peruspaketti tietoliikennetekniikasta. Erinomainen paketti. + + Joitakin kurssin keskeisiä avainsanoja: Verkkotopologia, TCP, IP, TCP/IP, WLAN, LAN, Ethernet, Internet, OSI + __Kurssin keskeisiä asioita__ + - __Kommunikointimalli__ + - __Verkot__ + - __Verkon konfigurointi__ + - __TCP/IP__ + - __Siirtoprotokollat__ + - __OSI__, kts.[[http://williamstallings.com/Extras/OSI.html]] + Kurssi oli varsin kattava peruspaketti tietoliikennetekniikasta. Erinomainen paketti kaiken kaikkiaan. Itse aiheen lisäksi kurssi opetti tehokkaasti käyttämään Wikiä dokumentointiin. Itse aiheen lisäksi kurssi opetti tehokkaasti käyttämään Wikiä dokumentointiin. Mimo? Spatiaalinen limitys? Monitie-eteneminen? Nämä kaikki ”avainkäsitteet” jäivät artikkelin lukemisen jälkeen pääosin aukeamatta. Googlaus toki auttaa asiassa. Mitä tarkoittaa ”kahdeksan tietovirtaa”? Kaiken kaikkiaan koko artikkelin ydinasiat, taajuusalue; kaistanleveys; siirtonopeus, jäävät minulle hieman epäselviksi. Millaiset yhteydet ovat tulevaisuudessa todella tarpeellisia? Mimo? Spatiaalinen limitys? Monitie-eteneminen? Nämä kaikki ”avainkäsitteet” jäivät artikkelin lukemisen jälkeen pääosin aukeamatta. Googlaus toki auttaa asiassa. Mitä tarkoittaa ”kahdeksan tietovirtaa”? Kaiken kaikkiaan koko artikkelin ydinasiat, taajuusalue; kaistanleveys; siirtonopeus, jäävät minulle hieman epäselviksi. Millaiset yhteydet ovat tulevaisuudessa todella tarpeellisia? - Entistä tehokkaampia tiedonsiirtokanavia on tulossa myös tavallisille kuluttajille tarjolle. Itse asun kaupunkikeskuksen ulkopuolella ja hankin vastikään mobiilisti toimivan Huawein LTE modeemin jonka nopeus viisinkertaisti entisen yhteyden. Kuitenkin artikkelin lupauksia herättävät siirtonopeudet tarkoittavat sitä, että myös päätelaitekantaan on tulossa lähivuosina merkittäviä muutospaineita. Tarvitaanko tätä kehitystä todella? Toki datan määrä verkossa kasvaa ja loppukäyttäjät ovat kiinnostuneita enenevässä määrin sekä audio että video muotoisen datan jakamisesta. + Artikkeli kuvaa kuinka entistä tehokkaampia tiedonsiirtokanavia on tulossa myös tavallisille kuluttajille tarjolle. Itse asun kaupunkikeskuksen ulkopuolella ja hankin vastikään mobiilisti toimivan Huawein LTE modeemin jonka nopeus viisinkertaisti entisen yhteyden. Kuitenkin artikkelin lupauksia herättävät siirtonopeudet tarkoittavat sitä, että myös päätelaitekantaan on tulossa lähivuosina merkittäviä muutospaineita. Tarvitaanko tätä kehitystä todella? Toki datan määrä verkossa kasvaa ja loppukäyttäjät ovat kiinnostuneita enenevässä määrin sekä audio että video muotoisen datan jakamisesta. Lukaisin artikkelin pikaisesti samana päivänä kun se ensi kerran luennoilla jaettiin. Moni asia jäi hämäräksi. Luin artikkelin vielä uudelleen kaikkien luentojen jo päätyttyä, jolloin selkeästi huomasin saavani tekstistä enemmän irti. Lukaisin artikkelin pikaisesti samana päivänä kun se ensi kerran luennoilla jaettiin. Moni asia jäi hämäräksi. Luin artikkelin vielä uudelleen kaikkien luentojen jo päätyttyä, jolloin selkeästi huomasin saavani tekstistä enemmän irti. === Kotitehtävä 4 === === Kotitehtävä 4 === - Tarkastellaan 4. kotitehtävässä siirtotien/verkon hyödyntämiseen ja tehokkuuteen liittyviä asioita. Riippuen kunkin tarkastelemista laitteista/sovelluksista/teknologioista pohtikaa hieman kuinka valituissa lähestymistavoissa siirtotien/siirtoverkon tehokas käyttö on huomioitu. Onko kyse kanavoinnista vaiko verkkotekniikoista joilla tehokkuus ja yhtäaikainen käyttö saadaan aikaiseksi? + Tarkastellaan siirtotien/verkon hyödyntämiseen ja tehokkuuteen liittyviä asioita. Riippuen kunkin tarkastelemista laitteista/sovelluksista/teknologioista pohtikaa hieman kuinka valituissa lähestymistavoissa siirtotien/siirtoverkon tehokas käyttö on huomioitu. Onko kyse kanavoinnista vaiko verkkotekniikoista joilla tehokkuus ja yhtäaikainen käyttö saadaan aikaiseksi? //**Digiboksi, digitaalisten televisiolähetysten vastaanottimena:**// //**Digiboksi, digitaalisten televisiolähetysten vastaanottimena:**// - ===== Viikoittainen ajankäyttö ===== + ===== Viikottainen ajankäyttö ===== - * Luentoviikko 1 + + **Luentoviikko 1** Lähiopetus: 0 h Lähiopetus: 0 h - Itseopiskelu 6+5 h + Itseopiskelu 12 h - * Luentoviikko 2 + **Luentoviikko 2** Lähiopetus: 7 h Lähiopetus: 7 h - Wiki: 3 h + Wiki: 2 h - Tehtävät: 3 h + Tehtävät: 1 h - Itseopiskelu 15 h + Itseopiskelu 8 h - * Luentoviikko 3 + **Luentoviikko 3** - Lähiopetus: h + Lähiopetus: 7 h - Wiki: h + Wiki: 1 h - Tehtävät: h + Tehtävät: 2 h - Itseopiskelu h + Itseopiskelu 8 h - * Luentoviikko 4 + **Luentoviikko 4** - Tehtävät: h + Tehtävät: 3 h - * Luentoviikko 5 + **Luentoviikko 5** - Wiki: h + Wiki: 5 h - * Tentti + **Tentti** - Valmistautuminen h + Valmistautuminen 10 h - Tentin suoritus h + Tentin suoritus 3 h - Yhteensä: + courses/ct30a2001/opiskelijat/2012/kaukiainenjari.1357167876.txt.gz · Last modified: 2013/01/03 01:04 by b0323223


Perhehoidon yksikön johtaja | Oikotie Työpaikat Perhehoidon yksikön johtaja Etsimme ihmisläheistä, itsenäistä ja innostavaa esimiestä johtamaan Attendon lastensuojelun perhehoidon yksikköä joka toimii valtakunnallisesti ympäri Suomen. Yksikön johtajana vastaat koko yksikön toiminnasta ja kokonaistavoitteiden saavuttamisesta. Kehität yksikön laatua ja teet yhteistyötä eri sidosryhmien kanssa. Yksikön toimipisteet sijaitsevat Helsingissä, Tampereella ja Oulussa. Työskentelypaikkasi voi olla mikä tahansa edellä mainituista tai muu erikseen sovittava paikkakunta, työ edellyttää jonkin verran matkustamista. Työ on tiimityötä, mutta vaatii kykyä oma-aloitteelliseen ja itsenäiseen päätöksentekoon. Hakemamme johtaja on kannustava ja osallistuva arjen esimies, joka suhtautuu muutokseen joustavasti ja rauhallisesti. Sinulla riittää huumorintajua ja ymmärrät ihmisten erilaisuutta. Olet tarvittaessa jämäkkä, mutta tasa-arvoinen ja sinulla on aina aikaa tiimisi jäsenille. Attendo Perhehoidossa työviikkoosi voi esimerkiksi kuulua: - Yhteistyötä kuntien sosiaalityöntekijöiden ja muiden sidosryhmien kanssa - Perhehoidon markkinointia tulevien tuki- ja sijaisperheiden sekä kuntatilaajien suuntaan - Asiakas- ja palveluprosessien kehittämistä yhdessä tiimin kanssa - Lähiesimiestyötä motivoituneiden perhehoidon sosiaalityöntekijöiden ja ohjaajien kanssa - Soveltuva, vähintään amk-tasoinen korkeakoulututkinto sosiaali- tai terveydenhuollon alalta - Vankka kokemus lastensuojelutyöstä ja kokemusta lastensuojelun perhehoidon palveluista - Mahdollisuus osallistua lastensuojelupalveluissa ja laajemmin yhtiössä pidettäviin koulutuksiin. Lähetä hakemuksesi ja ansioluettelosi pian, kuitenkin viimeistään 25.4.2021. Älä kuitenkaan jää odottamaan, sillä pidämme haastatteluja jo hakuaikana ja täytämme paikan heti sopivan henkilön löydyttyä. Emme malta odottaa, että kuulemme sinusta! Lisätietoja tehtävästä saat sähköpostitse aluejohtaja Kalle Maijalalta, kalle.maijala@attendo.fi tai p. 040 737 6036.


Huhtikuun aikana kahdeksan uutta Tokmannia – Ehandel.fi Huhtikuun aikana kahdeksan uutta Tokmannia 28.03.2019 28.03.2019 Johan Prest\t0 Kommentit Ale-Makasiineista tulee Tokmanneja. Tokmanni avaa kahdeksan viime vuoden loppupuolella ostamaansa Ale-Makasiini-ketjumyymälää uudistettuina ja Tokmanni-ketjunimellä huhtikuun aikana. Myymälöiden avajaisia juhlitaan tutuissa liikekiinteistöissä tokmannimaiseen tapaan kera avajaistarjousten ja tuotelahjoja sisältävien yllätysämpärien. Uudistetuissa myymälöissä asiakkaille tarjotaan myymälän kokoluokasta riippuen monipuolinen valikoima esimerkiksi kauneuteen, terveyteen ja hyvinvointiin sekä kodin sisustukseen, siivoukseen ja kunnostukseen liittyviä tuotteita. Suurimmissa myymälöissä on myynnissä runsaasti myös vaatteita ja asusteita, kuivaelintarvikkeita, kodin käyttötavaroita, piha- ja puutarhatuotteita sekä kodintekniikan, viihteen ja vapaa-ajan tuotteita. Kompaktein valikoima on tarjolla Pielavedellä ja Pihtiputaalla, laajin Äänekoskella. Muista avattavista myymälöistä poiketen Äänekoskella myydään myös tuore-elintarvikkeita. Kaikista myymälöistä löytyy Tokmannin verkkokaupan noutopiste. ”Tokmannin näköinen ja tuntuinen asiointikokemus” Osana Tokmanni-brändiin liittämistä myymälöiden yleisilme kohenee myymälästä riippuen esimerkiksi uusilla kalusteilla, ostamista helpottavilla opasteilla sekä tuotteiden ja tuoteryhmien uudelleensijoittelulla. – Toivotamme kaikki asiakkaat lämpimästi tervetulleiksi myymälöihimme. Uudistusten ansiosta voimme tarjota asiakkaillemme muista Tokmanneista tuttuja tuotteita ja tarjouksia sekä aiempaa miellyttävämmän, Tokmannin näköisen ja tuntuisen asiointikokemuksen, Tokmannin myynti- ja markkinointijohtaja Mathias Kivikoski kertoo tiedotteessa. Ale-Makasiineista Tokmanneiksi muuttuvia myymälöitä juhlistetaan mahtavin avajaistarjouksin. Lisäksi myymälöissä jaetaan Tokmannille tuttuun tapaan tuotelahjoja sisältäviä yllätysämpäreitä avajaisaamun nopeimmille asiakkaille. Ensimmäisenä avajaisia vietetään Saarijärvellä tiistaina 2. huhtikuuta ja viimeisenä Kangasniemellä perjantaina 26. huhtikuuta. Niiden välissä Tokmanni-ketjunimen ja avajaiset saavat myymälät Laukaassa, Pihtiputaalla ja Viitasaarella 4. huhtikuuta, Äänekoskella 11. huhtikuuta sekä Pielavedellä ja Suolahdessa 25. huhtikuuta. ← Pientuottajien raaka-aineet verkkokaupasta TeamPrint palvelee urheiluseuroja → Verkkokauppakuningas möi 80 000 kappaletta “Hedelmien kuningasta” minuutissa 15.08.2018 Kaj Högstedt 0 Hullut päivät pettymys – Stockmannin suunta kuitenkin oikea 26.10.2018 Johan Prest 0


L E M O N G A Y: Valo. Mikä ihana valo. Valo. Mikä ihana valo. Helleaalto tuli ja meni. Nyt puhaltaa vilpoinen tuuli ja ei todellakaan ole kuuma. Josko mä nyt oikein muistan, niin viimeiset pari kesää olen valittanut, kun on niin kuuma. Nyt ei ole tarvinnut. Oikeastaan tällainen ilmastohan on oikein hyvä. Mää kun en ole niin sen hottiksen perään. Mökillä siis ollaan. Tässä nökötetään koneilla molemmat. Ukkokulta tuossa vastapäätä. Tekee töitä ja täyttää sudokuja. Mie postaan ja haistelen tuulta. Eilen meillä oli pienet juhlat porukalla. Oli kivaa. Syötiin hyvin ja silleen. Laitoin lohta grillissä. Vedin fileet sellaisille folioalustoille paistumaan. Helppoa ja hyvää. Siellä niin tulivat ihan itseksein, suolaa, pippuri ja lemonii pintaan. Sijoitin eilen uuteen patjaan. Nukun nykyään parisängyssä ja sen patjat oli mitä oli. Niska/selkävammaisena tämä on tärkeä asia. Nyt on hyvä ja oli vielä ale. Patjat ovat aika arvokkaita, mutta näissä ei voi mitata rahallista arvoa. Jos on huono patja, siitä kärsii koko maailma. Hyvällä patjalla elämä hymyilee, eikä tule kipuja ainakaan huonosta. Pienestä tulee hyvä fiilis. Niin tulee. Kaupunkilointi oli erittäin antoisa. Vakuutusyhtiö järjesti tapaamisen erityisasiantuntijan kanssa. Sellasta niin, et mitä mun kanssa oikein pitäis tehdä. Parisin tuntia istuttiin ja sain todella paljon kullanarvoista tietoa. Ja mikä parasta, on aina upiaa, kun tapaa ammatti-ihmisiä, jotka tekevät työtään sydämellä ja oikeasti välittävät. Ihan kuulkaa alkaa olla valoa tunnelin päässä. Tämä näennäinen joutilaisuus on jäsentänyt alitajuntaani ja nyt alkaa kirkastua. Taivahan tosi on, että näin ei mun tulevaisuus voi enää jatkua. Ja se on kaiketi se tärkein, mikä mun itseni pitäisi ymmärtää ja sisäistää. Se on sit taas toinen juttu, mitä kaikkea se tarkoitta ja tuo tullessaan. Varmasti ollaan monien mahdollisuuksien äärellä ja se tuntuu mielenkiintoiselle. Tästä on hyvä aloittaa. Mun on myös ihan pakko mainita, että hoitelin asioita autoillen ja uskokaa tai älkää, niin vein auton Elielin parkkihalliin. Sinne niin ihan ytimeen. Pikkasen massua aamulla kipristeli, mutta mä tein sen ja vieläpä erittäin sujuvasti. Sitä ihan on käynyt miettimään, et mitä sitä pelkäsi tuossa autoilussakin? Okei, nyt mennään ulos sieltä mukavuusalueelta ja siinäpä se juttu onkin. On ottanut ensimmäisen askeleen ja nyt voisin jopa väittää, että jokainen selvitetty ( pelottava ) autoilukokemus on itselle hurja voitto. Olen tullut pois mukavuudesta ja haluan haastaa itseä. Tässä saattaapi olla sellainen juttu, että näin mua valmistellaan tulevaan. Elämä ei ole aina mukavuusalueella oleskelua. Saadaksesi jotain on rohkeasti heittäydyttävä. Lopussa kiitos seisoo. Olen ymmärtänyt. Loppuviikosta pitäisi suoriutua Kuopioon. Mää niin kovin haluaisin lähteä autolla, mutta se ilmastoinnin puute rasittaa. Matka on kuitenkin suht pitkä ja auto on hornan kattila. En sit tiää, noin vanhassa ei ole enää oikein mitään powerii ja ilmastointi on todella kuin lehmän henkäys. Mää voisin kyllä lähteä niin, että olen ratissa jo aamu kuudelta. Silloin kuumuus ei ole pahin ja saattaisin päästä hengissä perille. Yöllä ajelisin takas. Katsotaan, sanoi kampaaja. Tämän päivän ohjelmassa on niinkin intresanttia tekemistä kuin liiketoimintasuunnitelmaa. Mikäs, nyt on hyvin aikaa ja se tähtää tulevaisuuteen. Vakuutusyhtiö vaatii kaikkea tämmöistä, ja se on sikälikin tärkeä, että sen pohjalta kaikki järjestyy. Huomatkaa sanavalinta. Järjestyy. Ei ehkä, jos ja kun. Näillä mennään. Lähettänyt Maketsu klo 10.10 CurryKaneli 1.7.2015 10.32 Mutta ajattele miten kivaa olisi ajella Kuopioon ja pysähtyä missä haluaa tauolle. Tai sitten teette niin kuin kaverit aikoinaan, kun niiden auto meinasi keittää koko ajan, että lämmitys sisälle täysille ja kaikki ikkuna auki. Tosi moottoritiellä ajaminen oli kamalaa, mutta voisihan sitä siirtyä joillekin pikkuteille :). Oikein hauskaa Kuopion reissua joka tapauksessa. Mä niin odotan, että Armastuksen loma alkaa ja päästään mökille syömään savustettua lohta ja uusia perunoita, njam. Maketsu 2.7.2015 7.21 Sehän siinä just on, villi ja vapaa tunne omalla autolla. Jos tulee helteet, niin lähden Ukkokullan autolla, siinä on parempi ilmastointi. Uudet perunat njam. Kala njam. Kesäruoka njam njam... Rouva Kivitikka 1.7.2015 13.16 Ihania herkkuja olet tehnyt, niin kuin aina! Sinun uusi urasi on selvästi taksikuski ;-) Maketsu 2.7.2015 7.22 Hah, sitäpä olen itsekin sanonut, taxikuski. Muutoin kyllä, mut en kestäisi niitä juopuneita asiakkaita. Kesällä on kiva tehdä herkkuloit...


Voita Vera & John -nettikasinon päivittäinen jackpot! Etusivu » Blogi » Nappaa Vera & John -nettikasinon päivittäinen Jackpotti! Kun haluat oikein hyvät mahdollisuudet voittaa jackpotvoiton, silloin kannattaa mennä pelaamaan Vera & John -nettikasinolle. Siellä on jaossa päivittäisiä jackpotvoittoja. Tämä mahdollisuus alkoi 12. huhtikuuta eikä viimeistä päivää ole vielä annettu. Eli tällä hetkellä sellaisen voi voittaa minä päivänä tahansa. Niitä ei ole jaossa vain yhtä. Saat mahdollisuuden voittaa toisen päivän kahdesta jackpotvoitosta. Sellaisen pitää olla jaettuna viimeistään kello 01 mennessä. Jos sitä ei voiteta, se kasvaa entistä suuremmaksi siihen asti kunnes joku vaikkapa sinä sen voitat. Pääset mukaan, kun pelaat kampanjan pelejä vähintään vain 20 sentin panoksella. Pelejä on mukana useampi, joista voit pelata yhtä tai vaikka niitä kaikkia! Pelaa kampanjapelejä vähintään 20 sentin panoksella Voit voittaa tässä kampanjassa, kun pelaat kampanjan peleistä ainakin yhtä peliä. Voit toki pelata vaikka niitä kaikkia, jos haluat mahdollisimman monipuolisia pelikokemuksia, samalla kun yrität saada voittoja. Nämä pelit ovat kolikkopelejä nimeltään Dragons Luck Power Reels, Dragon’s Luck, Fortune Charm, Gemtastic, Lucky Wizard, Masquerade, Mayan Gods, Piggy Pirates, Reactor, Tiki Fruits ja Wild Wild Chest. Kun pelaat näitä pelejä vähintään vain 20 sentillä, voi voittaa olla sinun. Mahdollisuus alkoi 12. huhtikuuta, mutta loppua ei ole vielä ilmoitettu. Tällä hetkellä nämä voitot ovat jaossa koko ajan eli jokaisena päivänä saadaan uusia mahdollisuuksia! Voita päivän toisesta Jackpotista toinen Saat joka päivä mahdollisuuden voittaa toisen päivän Jackpotvoitoista. Sellainen pitää olla voitettuna kello 01 mennessä. Jos sitä ei voiteta, kasvaa se taas seuraavaa päivää varten vieläkin suuremmaksi. Se kasvaa monen viikon ajan, kunnes joku sen voittaa, joka voit olla vaikkapa sinä. Mutta tämä on vain se kasvava potti. Päivittäisiä jackpotvoittoja on jaossa joka päivä kaksi kappaletta. Tässä on monenlaisia jackpotvoittoja voitettavana, joten kannattaa aloittaa niiden jahtaaminen vaikka jo nyt ennen kuin joku muu ehtii. Voit aloittaa vaikka siitä, että klikkaat ensin tässä alla olevaa kuvaa. Sen jälkeen olet jo Vera & John -nettikasinolla ja voit aloittaa Jackpotvoittojen jahtaamisen!


Pelin jälkeen - Henri Kanninen - Hämeenlinnan Pallokerho Pelin jälkeen – Henri Kanninen Etusivu / Ajankohtaista / Pelin jälkeen – Henri Kanninen HPK kohtasi tiistai-illan kamppailussa Kalpan Kuopiosta. Tiukan taiston jälkeen vierailijat ryöstivät täydet kolme pistettä lukemin 1-2. Vaikka kotijoukkueen esityksiin jäi jälleen parannettavaa, niin yksi joukkueen tämän kauden suurimmista tasonnostajista Henri Kanninen oli jälleen hyvällä pelipäällä. HPK:n nettitoimitus tapasi vähäsanaisen Kannisen pelin jälkeen Pohjantähti areenan käytävällä. – Tota joo. Aika rikkonainen peli oli. Ei oikein missään vaiheessa päästy ns. normaaliin 5vs5 -pelin rytmiin. Liian paljon annettiin tunteen viedä tänään itseämme, joka johti siihen, että viisikkopeli kärsi ja meni aika pitkälti sellaiseksi havaijikiekoksi. Vaikka HPK oli koko pelin ajan tuloksessa kiinni ja kärsi lopulta vain yhden maalin tappion, niin silti joukkueen kokonaisilme oli, kuten erään katsojan tulkinta kuului niin “tukkoinen”. – Niin en nyt tiedä oliko tukkoinen tai verottaako Marraskuu, mutta ihan normaalisti tässä ollaan reenattu ja menty arkea eteenpäin. Toivottavasti ei kuitenkaan katsomoon nyt ihan niin hirveältä näyttänyt. Kanninen liittyi HPK:n riveihin jo viime keväänä. Tuolloin mies ei ollut fyysisesti parhaassa mahdollisessa kunnossa, mutta kesän sekä syksyn aikana on kehitystä tapahtunut. Hyvä harjoittelu on näkynyt myös miehen otteissa jäällä syksyn aikana. – Keväällä kun liityin joukkueeseen, niin oli aika rikkonainen vaihe takana pitkän loukkaantumisen jäljiltä. Silloin en ollut lähelläkään sitä pelikuntoa jossa halusin olla, mutta täällä olen päässyt nyt hyvään oppiin ja kuntoon kiitos Timo “Tumba” Turusen. Kun kuntopuoli on kunnossa, niin pelikin on hieman lähtenyt menemään eteenpäin, kuin myös itseluottamus. Viime aikoina on varsinkin tuntunut siltä, että koko ajan pääsee eteenpäin ja muutenkin fiilis on aika hyvä. HPK kohtaa seuraavaksi tulevana viikonloppuna Lahden Pelicansin kahdesti, kun Hämeen Herruudesta kamppaillaan ensin perjantaina Lahdessa ja heti perään lauantaina Hämeenlinnassa. Kotiottelu alkaa lauantaina klo 17. Tervetuloa!


5 syytä palkata rekrytoivan koulutusohjelman kautta - Saranen Consulting Suorarekrytointi ja avoin rekrytointi ovat vakiintuneita rekrytointitapoja jo melkein kaikissa yrityksissä. Yhä useampi yritys on kuitenkin kiinnostunut myös rekrytoivien koulutusohjelmien tuomista mahdollisuuksista. Olemme listanneet viisi syytä sille, miksi uusi työntekijä kannattaa palkata rekrytoivan koulutusohjelman kautta. Tavallinen rekrytointi on kallista ja työlästä. Rekrytoivan koulutusohjelman kautta prosessi kevenee. Tiivistettynä se etenee seuraavasti: Yhteisen keskustelun myötä kirkastetaan, minkälaista osaajaa yritykseen kaivataan. Yritys jää odottamaan, kun Saranen käy läpi hakemukset ja poimii sieltä sovitun mukaiset kandidaatit. Yritys haastattelee haluamansa mukaan 3-5 hakijaa ja valitsee niistä itselleen sopivan Kaiken kaikkiaan prosessi on nopea, helppo ja riskitön. Tavoitteena on kasvattaa yritykseen rauhassa uusi osaaja ja välttää hätäiset ja kiireiset hutirekrytoinnit. 2. Voit paikata koulutusohjelman avulla osaajapulaa Työmarkkinatilanteen vuoksi täysin valmiita osaajia ei yksinkertaisesti ole saatavilla. Tuskailu ei auta, eikä edes kannata, sillä rekrytoiva koulutusohjelma tarjoaa ratkaisun! Rekrytoivat koulutusohjelmamme keskittyvät niihin aloihin, joilla kärsitään suurimmasta osaajapulasta. Meidän kauttamme saat uuden tekijän seuraaville aloille: IT, teknologia & pelinkehitys, myynti & markkinointi sekä taloushallinto. Rekrytoiva koulutusohjelma on aidosti toimiva konsepti, joka toimii niin julkisen puolen kuin yksityisen puolenkin rekrytointiprosesseissa! Sen avulla saadaan nimittäin kasvatettua tarpeisiin sopiva osaaja vanhojen osaajien rinnalle. 3. Toimit vastuullisena työnantajana ja annat mahdollisuuden tulevaisuuden kyvyille Rekrytoivan koulutusohjelman kautta yritys voi osoittaa sekä nykyisille että tuleville osaajilleen ymmärtävänsä keskeneräisyyttä ja antavansa aikaa uuden oppimiselle. Vastuullisesti toimiva yritys ymmärtää motivaation olevan koulutusta suurempi tekijä ja antaa uudelle tekijälle mahdollisuuden kasvaa rauhassa omaan tehtäväänsä. Yrityksen ei tarvitse, eikä välttämättä edes kannata siirtyä rekrytoinneissa pelkästään koulutusohjelmien pariin, mutta yhdeksi vaihtoehdoksi ne kannattaa ehdottomasti nostaa. Monet ohjelmaa kokeilleet yritykset harmittelevat lähinnä sitä, etteivät ole tutustuneet ohjelmaan aiemmin. Lue yrityksestä, joka käyttää rekrytoivia koulutusohjelmia tasa-arvoisena rekrytoinnin välineenä muiden tapojen rinnalla. 4. Ajankäyttö tehostuu Rekrytoinnin lisäksi yritys saa koulutusohjelman myötä lisäaikaa uuden osaajan perehdytykseen, sillä koulutusohjelma kestää kolmesta kuuteen kuukauteen. Ajanjakso ja sen sisältö on tiedossa etukäteen ja yritys ehtii sen aikana kunnolla panostaa siihen, että uusi tekijä löytää paikkansa työyhteisöstä. Työntekijälle valitaan yrityksestä oma mentori ja yritys saa tukea perehdytykseen koulutuskumppanilta. Prosessin aikana yritys kuulee arvokkaita vinkkejä juniorin kasvattamisesta senioriksi. Perinteinen rekrytointi aloitetaan usein vasta tilanteen ollessa kriittinen, mutta koulutusohjelman kautta rekrytoimalla ehditään kasvattaa tekijä aidosti yrityksen tarpeita kunnioittaen ja tulijan omat kiinnostuksen kohteet huomioiden. 5. Alan tuorein tietotaito tulee yritykseen kuin itsestään koulutusohjelman myötä Monella alalla käytettävät ohjelmat ja teknologiat muuttuvat ja uudistuvat jatkuvasti. Viisi vuotta sitten arjessa mukana olleet ohjelmat ovat saattaneet vanhentua auttamattomasti, eikä tuttujenkaan ohjelmien uusista päivityksistä ja niiden vaikutuksista ole välttämättä ehditty ottaa selville arjen keskellä. Koulutusohjelmaan osallistuvat osaajat opiskelevat noin 20% ajastaan ja pääsevät soveltamaan koulutusohjelmien antia heti käyttöön omassa työssään. Monesti koulutusohjelman kautta tulevat osaajat tuovat yritykseen myös raikkaita näkemyksiä erilaisen rekrytointiprosessin kautta. Tutustu rekrytoivan koulutusohjelman konseptiin tarkemmin ja ota askel kohti uudenlaista rekrytointikokemusta!


SAVIKKAAN RANTA-ASEMAKAAVAN MUUTOS 2 - PDF Free Download Download "SAVIKKAAN RANTA-ASEMAKAAVAN MUUTOS 2" 1 306-RAK1710 UUSIKAUPUNKI SAVIKKAAN RANTA-ASEMAKAAVAN MUUTOS 2 KAAVASELOSTUS Kaavaluonnos Versio Nosto Consulting Oy 2 Nosto Consulting Oy 2 (14) Sisällysluettelo 1. Perus- ja tunnistetiedot Tunnistetiedot Kaava-alueen sijainti Kaavan tarkoitus Lähtökohdat Selvitys suunnittelualueen oloista... 5 Alueen yleiskuvaus... 5 Luonnonympäristö... 5 Rakennettu ympäristö... 5 Muinaismuistot... 5 Maanomistus Suunnittelutilanne... 5 Maakuntakaava... 5 Yleiskaava... 5 Ranta-asemakaava... 6 Rakennusjärjestys... 8 Emätilaselvitys... 8 Luontoinventointi... 9 Vanha rakennuskanta... 9 Kaavan pohjakartta... 9 Rakennuskiellot Suunnittelun vaiheet Asemakaavan suunnittelun tarve, suunnittelun käynnistäminen Osallistuminen ja yhteistyö Viranomaisyhteistyö Osalliset ja vireille tulo sekä kaavaluonnos Kaavaehdotus Kaavan hyväksyminen Ranta-asemakaavan kuvaus Kaavan rakenne Mitoitus... 11 3 Nosto Consulting Oy 3 (14) Palvelut Aluevaraukset Korttelialueet Maa- ja metsätalousalueet Ranta-asemakaavan vaikutukset Vaikutukset rakennettuun ympäristöön Vaikutukset luontoon ja luonnonympäristöön Taloudelliset vaikutukset Ranta-asemakaavan toteutus Toteutusta ohjaavat ja havainnollistavat suunnitelmat Toteuttaminen ja ajoitus Toteutuksen seuranta LIITTEET 1) Asemakaavan seurantalomake 2) Osallistumis- ja arviointisuunnitelma 3) Kaavakartta, kaavamerkinnät ja -määräykset VERSIOHISTORIA 0.9 Kaavaluonnos Käsitelty Uudenkaupungin kaupunginhallituksessa pp.kk.2017 nn 4 Nosto Consulting Oy 4 (14) 1. Perus- ja tunnistetiedot 1.1. Tunnistetiedot UUSIKAUPUNKI SAVIKKAAN RANTA-ASEMAKAAVAN MUUTOS 2 Ranta-asemakaavan muutos koskee: Korttelia 4 (osa) sekä maa- ja metsätalousaluetta. Ranta-asemakaavan muutoksella muodostuu: Kortteli 4 (osa) sekä maa- ja metsätalousaluetta Kaava-alueen sijainti 1.3. Kaavan tarkoitus Suunnitteluorganisaatio Ranta-asemakaavan muutoksen laadinnasta on vastannut Pasi Lappalainen Nosto Consulting Oy:stä (Turku). Kaavan tekninen piirtäminen on tehty FlexiTon Informáciotechnologiai Kft:ssä (Budapest, Unkari). Käsittelyvaiheet Kaavatyön vireilletulosta on kuulutettu Osallistumis- ja arviointisuunnitelma sekä kaavaluonnos ovat olleet nähtävillä Kaavaehdotus on ollut nähtävillä Kaupunginvaltuusto on hyväksynyt kaavan Kaava-alue sijaitsee Lepäisissä, noin 17 kilometrin päässä Uudenkaupungin keskustasta länteen. Alueelle on kiinteä tieyhteys. Sijainnista on kartta osallistumis- ja arviointisuunnitelmassa (liite 2). Suunnittelutyön tavoitteena on muuttaa suunnittelualueella olevista kolmesta loma-asuntojen rakennuspaikasta kaksi vakituisen asunnon rakennuspaikoiksi. Yhden loma-asuntojen rakennuspaikan kokonaisrakennusoikeutta on tarkoitus nostaa vähäisesti. 5 Nosto Consulting Oy 5 (14) 2. La hto kohdat 2.1. Selvitys suunnittelualueen oloista Alueen yleiskuvaus Suunnittelualue muodostuu osasta tilan Eerikintahdon 3:123 aluetta. Suunnittelualue on pinta-alaltaan noin 6,4 hehtaaria. Todellista rantaviivaa on noin 280 metriä ja muunnettua rantaviivaa noin 240 metriä. Luonnonympäristö Suunnittelualue on maastoltaan pääosin tavanomaista saariston kallioista metsämaata. Rakennettu ympäristö Muinaismuistot Maanomistus 2.2. Suunnittelutilanne Maakuntakaava Yleiskaava Suunnittelualueelle on rakennettu kaksi loma-asuntoa talousrakennuksineen. Kaava-alueelta ei ole tiedossa muinaismuistoja. Kaava-alue on yksityisessä omistuksessa. Ympäristöministeriö on vahvistanut Vakka-Suomen maakuntakaavan, joka on osa samana päivänä hyväksyttyä Varsinais-Suomen maakuntakaavaa. Maakuntakaava ei ole voimassa oikeusvaikutteisen yleiskaavan alueella. Suunnittelualueella on voimassa oikeusvaikutteinen Uudenkaupungin yleiskaava, joka on hyväksytty kaupunginvaltuustossa ja on tullut voimaan Turun ja Porin lääninhallituksen vahvistamispäätöksellä Suunnittelualue on yleiskaavassa loma-asuntoaluetta (RA) sekä maa- ja metsätalousvaltaista aluetta, jolla on ulkoilun ohjaamistarvetta tai ympäristöarvoja (MU). MU-alueelle voidaan sijoittaa ulkoi- 6 Nosto Consulting Oy 6 (14) lupolkuja. Alueen maisemaa tulee hoitaa niin, että ympäristön arvot säilyvät. Suunnittelualue rajautuu idässä Tärtöntiehen, jonka varteen on osoitettu yleiskaavassa ulkoilureitti. Suunnittelualue on yleiskaavassa osa-aluetta II, jolla loma-asuntorakentamisen mitoituksena käytetään 5 loma-asuntoa rantakilometriä kohti tai 1 loma-asunto 2 ha maa-aluetta kohti siten, että pienempi lukumäärä on tilan enimmäisrakennusoikeus. Rantaviivasta vähintään 50 % tulee jättää vapaaksi. Yleiskaavan selostuksen ja kaavamääräyksen mukaan Pyhämaalla ja keskeisellä alueella vuoden 1985 jälkeen lohkotut tilat lasketaan mukaan kantatilaan, kun määritellään rakennusoikeuksia. Kaava-alueen suurpiirteinen sijainti yleiskaavassa: Lähde: Uudenkaupungin yleiskaava Ranta-asemakaava Kaava-alueella on voimassa Savikkaan ranta-asemakaavan muutos, joka on vahvistettu 7 Nosto Consulting Oy 7 (14) Ote muutettavasta ranta-asemakaavasta: Ote asemakaavayhdistelmästä: Lähde: Uudenkaupungin karttapalvelu, Uudenkaupungin kaupunki 8 Nosto Consulting Oy 8 (14) Suunnittelualue on ranta-asemakaavassa loma-asuntojen korttelialuetta (RA-2) sekä maa- ja metsätalousaluetta, jolla on ulkoilun ohjaamistarvetta (MU). Maa- ja metsätalousalueella ei ole rakennusoikeutta. Loma-asuntoalueen rakennuspaikalle saa rakentaa loma-asunnon ja loma-asuntoon liittyviä talousrakennuksia. Kaava-alueella on kolme loma-asuntojen rakennuspaikkaa, joista kahdelle on osoitettu enimmäiskerrosalaa 120 k-m2 ja yhdelle 150 k-m2. Kaavaalueelle on siten osoitettu rakennusoikeutta yhteensä 390 k-m2. Kaavamuutosalueen eteläpuolella korttelin 4 rakennuspaikalla 8 on voimassa Savikkaan ranta-asemakaavan muutos, joka on vahvistettu Kaavamuutosalueen pohjoispuolella on voimassa Savikkaan ranta-asemakaava, joka on vahvistettu Rakennusjärjestys Uudenkaupungin kaupungissa on voimassa voimaan tullut rakennusjärjestys. Rakennusjärjestyksen mukaan asemakaava-alueen ulkopuolella olevalla ranta-alueella rakennusten yhteenlaskettu kerrosala saa olla lomarakennuspaikalla enintään 150 m 2 ja kerrosten lukumäärä yksi. Lomarakennuspaikalla saa olla enintään: yksiasuntoinen loma-asunto, jonka kerrosala saa olla enintään 100 m 2 yksi saunarakennus, jonka kerrosala saa olla enintään 25 m 2 yksi vierasmaja, jonka kerrosala saa olla enintään 25 m 2 kaksi talousrakennusta Emätilaselvitys Rakennusten alimman lattiatason on oltava vähintään 2 metriä keskiveden korkeudesta. Vene- ja rantavajojen, silloin kuin niiden rakentaminen on mahdollista, sijoittuminen ja korkeusasema harkitaan tapauskohtaisesti. Rakennusjärjestyksessä ei ole määräyksiä vakituisen asunnon rakentamisesta ranta-alueelle. Rakennusjärjestys ei ole sitovana ohjeena ranta-asemakaavaa laadittaessa tai muutettaessa. Emätilaselvitystä ei ole tarpeen laatia, sillä kaavamuutoksessa ei osoiteta uusia rakennuspaikkoja. 9 Nosto Consulting Oy 9 (14) Luontoinventointi Luontoinventointia ei ole tarpeen laatia, sillä kaavamuutoksessa ei osoiteta uusia rakennuspaikkoja. Vanha rakennuskanta Suunnittelualueelta ei ole tiedossa vanhaa rakennuskantaa, joka tulisi erityisesti ottaa huomioon kaavoituksessa. Kaavan pohjakartta Rakennuskiellot Kaavoituksen pohjakartta on hyväksytty (Leena Viljanen, kiinteistöinsinööri, Uudenkaupungin kaupunki). Kartan mittakaava on 1:2000. Kaava-alueella ei ole rakennuskieltoa. 10 Nosto Consulting Oy 10 (14) 3. Suunnittelun vaiheet 3.1. Asemakaavan suunnittelun tarve, suunnittelun käynnistäminen Kaavoitustyöhön on ryhdytty maanomistajan aloitteesta Osallistuminen ja yhteistyö Viranomaisyhteistyö (TÄYDENNETÄÄN TARVITTAESSA) Osalliset ja vireille tulo sekä kaavaluonnos Kaavaehdotus Osalliset on lueteltu osallistumis- ja arviointisuunnitelmassa (OAS). Kaupunginhallitus on päättänyt kaavamuutoksen vireilletulosta Vireilletulosta on ilmoitettu osallisille kirjeillä sekä kuuluttamalla Uudenkaupungin Sanomat ja Vakka- Suomen Sanomat -nimisissä lehdissä. Osallistumis- ja arviointisuunnitelma sekä päivätty kaavaluonnos ovat olleet nähtävillä Uudenkaupungin virastotalolla. Uudenkaupungin kaupunginhallitus on käsitellyt päivätyn kaavaehdotuksen kokouksessaan Kaavaehdotus on ollut yleisesti nähtävillä Kaavan hyväksyminen (TÄYDENNETÄÄN HYVÄKSYMISVAIHEEN JÄLKEEN) 11 Nosto Consulting Oy 11 (14) 4. Ranta-asemakaavan kuvaus 4.1. Kaavan rakenne Mitoitus Kaavamuutoksessa on osoitettu kaksi yksiasuntoisten erillispientalojen rakennuspaikkaa (AO-1) sekä yksi loma-asuntojen rakennuspaikka (RA-1). Muu alue on osoitettu maa- ja metsätalousalueeksi (M). Kaava-alueen pinta-ala on noin 6,4 hehtaaria. Asuinrakennusten korttelialuetta on noin 1,57 hehtaaria, loma-asuntojen korttelialuetta noin 0,73 hehtaaria ja maa- ja metsätalousaluetta noin 4,08 hehtaaria. Kaava-alueen yksityiskohtainen mitoitus on esitetty asemakaavan seurantalomakkeella (liite 1). Suunnittelualueella ei ollut tarpeen tehdä emätilaselvitystä, sillä kaavamuutoksessa ei osoiteta uusia rakennuspaikkoja. Kerrosalat Yksiasuntoisten erillispientalojen rakennuspaikoille (AO-1) on osoitettu rakennusoikeutta kummallekin 250 k-m2 eli yhteensä 500 k- m2. Loma-asuntojen rakennuspaikalle (RA-1) on osoitettu rakennusoikeutta 150 k-m2. Kerrosalaa koko kaava-alueelle on osoitettu siten yhteensä 650 k-m2. Palvelut Kaava-alueella ei ole palveluja. Lähimmät palvelut ovat Uudenkaupungin keskustassa maanteitse noin 17 kilometrin päässä Aluevaraukset Korttelialueet Kaavamerkinnät ovat ympäristöministeriön voimassa olevien ohjeiden mukaisia. Liitteenä ovat kaavakartta, kaavamerkinnät ja -määräykset (liite 3). Kaavassa on osoitettu kaksi erillispientalojen rakennuspaikkaa (AO-1) sekä yksi loma-asuntojen rakennuspaikka (RA-1). 12 Nosto Consulting Oy 12 (14) Kortteli 4 (rakennuspaikka 5) Kortteli 4 (rakennuspaikat 6 ja 7) Maa- ja metsätalousalueet Korttelialueiden ulkopuolinen alue on maa- ja metsätalousaluetta (M). Alueella ei ole rakennusoikeutta Ranta-asemakaavan vaikutukset Vaikutukset rakennettuun ympäristöön Väestörakenne ja -kehitys alueella Kaavamuutoksella osoitetaan kaksi nykyisessä ranta-asemakaavassa osoitettua, rakennettua loma-asunnon rakennuspaikkaa vakituisen asunnon rakennuspaikoiksi. Kaava-alueelle tulee siten vähäisesti lisää vakituista asutusta. Kaavassa ei osoiteta uusia rakennuspaikkoja. Yhdyskuntarakenne Suunnittelualueen lähialueilla on myös ympärivuotista asumista, joten kaavamuutos ei hajauta yhdyskuntarakennetta. Yhdyskuntatalous Kaavan toteuttaminen ei edellytä uusien teiden/katujen rakentamista. Palvelut Kaava tukeutuu olemassa oleviin palveluihin. 13 Nosto Consulting Oy 13 (14) Liikenne Kaavan toteutumisen myötä liikenteen määrä saattaa vähäisesti lisääntyä, kun loma-asuntojen rakennuspaikat muutetaan vakituiseen asuinkäyttöön. Rakennettu kulttuuriympäristö ja muinaismuistot Suunnittelualueelta ei ole tiedossa kiinteitä muinaismuistoja eikä rakennetun kulttuuriympäristön arvokohteita. Virkistys Kaavaratkaisulla ei ole vaikutusta virkistysalueen määrään. Vaikutukset luontoon ja luonnonympäristöön Maisemarakenne, luonnonolot Kaavaratkaisussa muutetaan kaksi loma-asuntojen rakennuspaikkaa erillispientalojen rakennuspaikoiksi sekä osoitetaan hieman lisää rakennusoikeutta yhdelle loma-asuntojen rakennuspaikalle. Kaavassa ei osoiteta uusia rakennuspaikkoja, eikä kaavamuutoksella ole erityisiä vaikutuksia alueen maisemarakenteeseen tai luonnonoloihin. Yleisissä kaavamääräyksissä on ohjattu rakentamista siten, että rakentaminen sopeutuisi maisemaan. Rakennusten on kaavamääräyksen mukaan sopeuduttava perinteiseen saaristomaisemaan, ja rakennusten on oltava puuverhoiltuja. Rakennuspaikan rakentamaton osa on hoidettava luonnonvaraisena, ja rakennuspaikalla on säilytettävä maiseman kannalta merkittävä puusto. Kaavamääräyksillä varmistetaan siten, että kaavamuutoksesta ei aiheudu haitallisia vaikutuksia alueen maisemarakenteeseen. Pohjavedet ja pienilmasto Alue ei ole luokiteltua pohjavesialuetta. Kaavalla ei ole oleellista vaikutusta pienilmastoon. Maa- ja kallioperä Alueen rakennettavuus on hyvä. Taloudelliset vaikutukset Kaavalla ei ole suoria taloudellisia vaikutuksia muille kuin maanomistajalle. 14 Nosto Consulting Oy 14 (14) 5. Ranta-asemakaavan toteutus 5.1. Toteutusta ohjaavat ja havainnollistavat suunnitelmat Ranta-asemakaavan toteutumista ohjaa kaavakartan lisäksi tämä kaavaselostus Toteuttaminen ja ajoitus 5.3. Toteutuksen seuranta Alueen toteuttaminen voidaan käynnistää, kun ranta-asemakaava on tullut kuulutuksella voimaan. Maanomistaja vastaa ranta-asemakaavan toteuttamisesta omistamillaan maa-alueilla. Alueen toteutuksen seurannasta ja valvonnasta vastaa Uudenkaupungin kaupunki. Turussa Nosto Consulting Oy Pasi Lappalainen dipl.ins. Tanja Konstari FM 15 Asemakaavan seurantalomake Asemakaavan perustiedot ja yhteenveto Kunta 895 Uusikaupunki Täyttämispvm Kaavan nimi Savikkaan ranta-asemakaavan muutos 2 Hyväksymispvm Ehdotuspvm Hyväksyjä Vireilletulosta ilm. pvm Hyväksymispykälä Kunnan kaavatunnus Generoitu kaavatunnus Kaava-alueen pinta-ala [ha] 6,3801 Uusi asemakaavan pinta-ala [ha] Maanalaisten tilojen pinta-ala [ha] Asemakaavan muutoksen pinta-ala [ha] 6,3801 Ranta-asemakaava Rantaviivan pituus [km] 0,28 Rakennuspaikat [lkm] Omarantaiset 3 Ei-omarantaiset 0 Lomarakennuspaikat [lkm] Omarantaiset 1 Ei-omarantaiset 0 Aluevaraukset Pinta-ala [ha] Pinta-ala [%] Kerrosala [km2] Tehokkuus [e] Pinta-alan muut. [ha +/-] Kerrosalan muut. [km2 +/-] Yhteensä 6, , ,01 0, A yhteensä 1, , ,03 1, P yhteensä Y yhteensä C yhteensä K yhteensä T yhteensä V yhteensä R yhteensä 0, , ,02-1, L yhteensä E yhteensä S yhteensä M yhteensä 4, ,9 0-0, W yhteensä Maanalaiset tilat Pinta-ala [ha] Pinta-ala [%] Kerrosala [km2] Pinta-alan muut. [ha +/-] Kerrosalan muut. [k-m2 +/-] Yhteensä Suojellut rakennukset Suojeltujen rakennusten muutos Rakennussuojelu [lkm] [k-m2] [lkm +/-] [k-m2 +/-] Yhteensä 16 Alamerkinnät Aluevaraukset Pinta-ala [ha] Pinta-ala [%] Kerrosala [km2] Tehokkuus [e] Pinta-alan muut. [ha +/-] Kerrosalan muut. [km2 +/-] Yhteensä 6, , ,01 0, A yhteensä 1, , ,03 1, AO 1, , ,03 1, P yhteensä Y yhteensä C yhteensä K yhteensä T yhteensä V yhteensä R yhteensä 0, , ,02-1, RA 0, , ,02-1, L yhteensä E yhteensä S yhteensä M yhteensä 4, ,9 0-0, M 4, ,0 0 4, MU 0, , W yhteensä RUOKKARINNIEMEN RANTA-ASEMAKAAVAN MUUTOS 164-RAK1503 UUSIKAUPUNKI RUOKKARINNIEMEN RANTA-ASEMAKAAVAN MUUTOS KAAVASELOSTUS Kaavaehdotus 24.5.2016 Nosto Consulting Oy Nosto Consulting Oy 2 (14) Kaavaselostus, Versio 1.0 (Ehdotus) 24.5.2016 Sisällysluettelo 325-RAK1803 NAANTALIN KAUPUNKI MATALAHTI KOTKANAUKKO RANTA-ASEMAKAA- VAN OSITTAINEN KUMOAMINEN KAAVASELOSTUS Kaavaehdotus Versio 1.0 13.9.2018 Nosto Consulting Oy Nosto Consulting Oy 2 (15) Naantali: Matalahti


ikuistellen: Ajatusta mukaan Nyt, kun olen päässyt treenailemaan Maggien kanssa enemmän ja kohtalaisen säännöllisesti ja sitä myöten saanut hieman kiinni siitä, kuinka sitä tammaa kannattaa ratsastaa, olen alkanut saada myös hieman enemmän ajatusta mukaan treenaamiseen sen kanssa. Ei tule vain höntsättyä ihan helppoja juttuja, vaan uskaltaa vähän kokeilla erilaisia tehtäviä ja vaatia enemmän. Mäkkärihän on osaamistasoltaan paljon Zolaa edellä niin ihan siinä perus ratsastettavuudessa tasapainoineen, tasaisuuksineen ja kokoamiskykyineen kuin sitten myös teknisesti. Toisaalta M on sitten kuitenkin vähän Zolaa vähemmän nöyrä tietyllä tapaa: Zolahan on ihan äärettömän nöyrä eikä oikeastaan koskaan varsinaisesti testaa ratsastajaa tai yritä mennä sieltä missä aita on matalin, kun taas Maggie saattaa vähän testata ja lintsata, jos ei sitä laita tomerasti töihin. Se onkin ollut yksi suurimpia haasteita Maggien kanssa nyt, kun olen treenannut sen kanssa yksinäni ilman Janinan läsnäoloa. Tai oikeastaan nyt tuntuu jo siltä, että olen päässyt ihan hyvin kärryille siitä, milloin tamma meinaa lintsata ja milloin sillä on oikeasti vähän hankalampi päivä, mutta muutamat ekat itsenäiset treenit menivät pitkälti hakemiseen. Kivaa on kuitenkin se, että Mäkkärikin on pohjimmiltaan kovin yritteliäs ja tekee mielellään töitä, kunhan vain alusta asti laittaa sen hommiin ja saa sen moottorin käyntiin. En kutsuisi Maggieta laiskaksi, mutta silloin kun sitä ei saa ratsastettua työskentelymoodiin, se jää varsin hitaaksi, pohkeen taakse ja himmailee mielellään. Yleensä energisen liikkeen löytämiseen riittää yleensä se, että on raippa mukana treenissä. Sitä ei oikeastaan tarvitse edes käyttää, vaan jo se että se on ratsastajan kädessä, riittää. Kyllä Tamman ilman raippaakin saa oikeaan moodiin, mutta hieman haastavampaa se on. Täytyy varmaan alkaa säästöpossuun kerätä kolehtia, että saisin tän vuosituhannen puolella paremman videokameran ostettua... Harkitsin jo, että alkaisin kuvata treenivideot puhelimellani, mutta sen kanssa ongelmana olisi mm. mahdollisesti tarvittava sääsuojaus. Kuvakaappaukset 7. päivältä lokakuuta. Toinen haastava juttu Maggien kanssa on - etenkin yksin treenatessa - se, että tamma valuu melko helposti hieman luotiviivan taakse mikäli ratsastaja ei ole tarkkana. Haastavinta tästä tekee se, että se optimaalisinkin tuntuma juuri sopivasti luotilinjalla tai hieman sen edessä on tällä hevosella höyhenenkevyt, ja ero siihen hienoiseen kuolaimen alla kulkemiseen on todella hankala huomata satulan päälle, kun eroa ohjille tulevassa paineessa ei juurikaan ole. On täytynyt vain oppia tunnistamaan ne tilanteet, joissa turpa helposti tuppaa painumaan luotilinjan taakse, ja tässä kaiken aikaa pikku hiljaa opettelen tuntemaan sitä hiuksenhienoa eroa tuntumassa. Monestihan sen huomaa myös liikkeen tarmokkuudesta etenkin silloin, jos tilanne ehtii jatkua useamman askelen ajan, mutta totta kai ideaalitilanteessa kuolaimen alle painumista ei tapahdu ollenkaan vaan se ehditään estää ennakoimalla. Eräs asia, johon Mäkkärin kanssa on täytynyt tottua on se, että se saattaa pelätä kentänvieruspusikossa lymyäviä mörköjä. Zola ei mörköjä näe koskaan varsinkaan kentällä, ja siihen olenkin autuaasti tottunut. On muuten ollutkin tosi vapauttavaa, kun ei ole koskaan tarvinnut keskittyä treeneissä siihen, että saisi hevosen pääsemään yli järkytyksistään! Se on ehdottomasti Zolan paras ominaisuus. Välillä on kuulunut ties mitä pamauksia pihattotyömaalta tai muuta vastaavaa, ja toinen kentällä ollut hevonen on kiitänyt suunnilleen pakokauhun vallassa pitkin kenttää, eikä Zola ole korvakarvaansa väräyttänyt. Ei Maggiekaan ole mikään säikky, sehän esimerkiksi maastossa ohittaa hirvet ja metsäkoneet ihan ongelmitta, ja taluttaessa haluaisi käydä haistelemassa kaikki matkan varrelta löytävät maatilan työkoneet ja muut pelokkeet, mutta kentän viereisessä puskassa vaanii sen mielestä hevosensyöjähirviö ainakin tuulisella säällä jos joudutaan treenaamaan ilman seuraa. Näitä tilanteita ei onneksi ole ollut montaa ja uskon muutenkin, että pikku hiljaa kun luottamus paranee niin niitä on yhä vähemmän ja niistä päästään yli nopeammin. Kuitenkin esimerkiksi viimeisin treeni ennen syyskuisia kisoja meni pitkälti siihen, että koetin saada tamman ymmärtämään, ettei pelottavan puskan luota voi rynnistää täyttä laukkaa pois, vaan koko ympyrä täytyisi pystyä menemään samassa tempossa ja tahdissa, kaikissa askellajeissa. Maggien kanssa onkin hyvä tiedostaa koko ajan jossain takaraivon sopukoissa se mahdollisuus, että monsteri saa sen yhtäkkisesti kavahtamaan karkuun, eikä liiaksi tuudittautua siihen, että mikään ei sitä hetkauttaisi. Toisaalta on kuitenkin hyvä, että Zola on opettanut minut niin rennoksi tuon asian suhteen, niin ei tule tiedostamatta jännitettyä esimerkiksi tuulisella säällä, ja tartutettua sitä myötä jännitystä hevoseenkin. Olen viimeisimmissä treeneissä tehnyt muun muassa temponvaihteluita kaikissa askellajeissa, avotaivutuksia ja väistöjä käynnissä ja ravissa sekä ihan perus suoristuksia & taivutteluja erilaisilla suorilla ja kaarevilla teillä. Olen pyrkinyt siihen, että tamma vastaisi apuihin ripeästi ja pysyisi rentona myös siirtymissä. Lisäksi olen yrittänyt ratsastaa mahdollisimman kevyellä kädellä. Maggien kanssa ohjaa tarvitsee oikeasti käyttää tosi vähän ja hienovaraisesti, ja vaikka Zolankin kanssa ratsastan kevyellä kädellä niin Mäkkärin kanssa täytyy olla siinä asiassa silti vieläkin tarkempi. Maggiehan siirtyy askellajeissa alaspäinkin ihan tosi herkästi pelkällä istunnalla, ja koska meinaan helposti ottaa hieman kädellä kiinni siirtymissä, tamman rentous helposti katoaa hetkeksi. Tämä on asia, johon mun täytyy kiinnittää huomiota erityisesti. Muuten mulla ei istunnan suhteen mielestäni tällä hetkellä mitään suuria ongelmia ole, etenkään kun nyt mulla on käytettävissä täsmälleen sopivan mittaiset jalustimet. Helpotti muuten kummasti! Viimeisimmissä Mäkkärin kanssa tekemissäni treeneissä sain yhdeltä tallikaverilta palautetta, että hän kuulemma tunnisti mut jo kaukaa tallipihalta kentälle katsoessaan, kun mulla oli niin hyvä ryhti. Että hän ei kuulemma tiedä montaa, jolla olisi yhtä hyvä ryhti hevosen selässä. Se lämmitti kyllä kovasti mieltä, etenkin kun olen ollut aika taipuvainen könötykseen ja olen tehnyt asian korjaamiseksi paljon töitä. Olenkin kyllä päässyt aika hyvin könötyksestä eroon kaikkien hevosten kanssa, ja sitä eteenpäin kippaamista tapahtuu nykyään lohdullisen harvoin, ja silloinkin kun tapahtuu, niin ei yleensä ihan jäätävän pahasti. Ja jalka ei valu ihan hirveästi taakse vaikka ylävartalo vähän kallistuisikin eteen. Yliryhti sen sijaan meinaa edelleen välillä puskea esiin, eli selkäni menee tosi notkolle ja lantio sitä myöten ihan virheasentoon. Jalka pysyy suhtkoht oikeassa asennossa ja paikassa tuolloinkin, ja se on siis nimenomaan lantio (ja sitä myötä takapuoli) joka vinksahtaa miten sattuu. No, eiköhän tästäkin pikkuhiljaa eroon päästä. Positiivista on se, että useimmiten huomaan melko nopeasti kun peppuni alkaa hivuttautua takapönötysasentoon, ja pystyn korjaamaankin sen sitten. Maggien kanssa on kaiken kaikkiaan aika helppo kiinnittää huomiota myös siihen omaan istuntaan, kun sen perustyöskentely on niin hyvällä tasolla, se on niin rauhallinen ja tehtävät ehtii tehdä hyvin joten aikaa jää hyvin siihen oman asennon miettimiseenkin samalla. Hieman off topic, mutta kävin eilen hammaslääkärissä, multa poistettiin vasemmalta puolelta molemmat viisaudenhampaat. Ylähammas lähti ihan pyöräyttämällä, mutta alahammas piti leikata koska se oli kasvanut suoraan vaakatasossa kohti etummaista hammasta, ja oli siis ikenen alla piilossa. Täytyy todeta, että hieman etukäteen hermoilin, kuinka suurta tuskaa joutuisin kokemaan. Olen kuullut jos jonkinlaisia kauhutarinoita viisurinpoistosta. Onneksi pelkoni oli täysin turhaa! Ainoa asia, mikä sattui oli puudutuspiikkien laitto. Sen jälkeen kaikki kävi täysin kivuttomasti. Hammaslääkäri oli tosi ammattitaitoinen ja piti mut tilanteen tasalla, ja kaiken kaikkiaan homma oli ohi paljon nopeammin kuin odotin. Ratsastuksen kannalta ehkä silti ihan hyvä, että mun treenipäivät ajoittuu loppuviikkoon tällä kertaa. Poski on turvonnut ja aika kipeä, näytän siis turpaani saaneelta. Ja esimerkiksi kumartuessa poskea alkaa jomottaa ihan kunnolla, varmaankin veren pakkautumisesta johtuen. Ensi keväänä edessä olisi sama homma oikealle puolelle. Onneksi osaan nyt suhtautua asiaan hermoilematta, kun tiedän ettei ole mitään paniikin aihetta. Anyways, treenailen tällä viikolla Zolan kanssa perjantaina ja lauantaina, ja Maggien kanssa perjantaina. Ensi viikon alkupuolella olisi mahdollisuus ratsastaa Maggiella useampanakin päivänä, kun Janina on reissussa. Tässä kollaasissa muutama kuva myös yhdeltä aiemmalta treenikerralta. Kirjoittanut Jenna K. klo 22.59.00 Tunnisteet: koulutreeni, maggie, video


Sihti ja Intersearch etsivät nyt yhdessä johtajia ympäri maailman - ePressi Sihti ja Intersearch etsivät nyt yhdessä johtajia ympäri maailman Suomen nopeimmin kasvava henkilöstöalan toimija Rekrytointipalvelu Sihti Oy ja arvostettu johtotason suorahakuihin erikoistunut Intersearch Oy solmivat äskettäin yhteistyösopimuksen, jonka myötä molempien yritysten vaativien rekrytointien tekeminen tehostuu ja vastaa aiempaa paremmin asiakkaiden erittäin korkeisiin laatuvaatimuksiin. Yrityksissä tarvitaan yhä useammin myös johtotason tehtäviin henkilöitä, joilla on juuri tietynlaista, yrityksen kunkin hetkiseen vaiheeseen välttämätöntä osaamista. Oikean henkilön löytyminen on haastavaa ja vaatii monesti etsintöjen ulottamista yli oman maan rajojen. ”Asiakkaamme toivovat meiltä aika ajoin ratkaisuehdotuksia vaativien, ulkomaille suuntautuvien suorahakujen toteuttamiseen. Kriittistä on juuri oikeanlaisen osaamisen löytäminen nopeastikin muuttuvassa toimintaympäristössä. Nyt tehdyn yhteistyösopimuksen turvin pystymme tarjoamaan luotettavaa, Suomessa jo tutuksi tullutta palvelua myös näihin tilanteisiin. Intersearchin kansainvälinen organisaatio ja sen kokeneet konsultit mahdollistavat johtajien ja asiantuntijoiden löytämisen ilman maantieteellisiä rajoitteita”, kertoo Sihdin toimitusjohtaja Jukka-Pekka Annala. Intersearch Oy:n toimitusjohtaja Juhani Konu: ”Luottamussuhde, joka ilmenee nyt tehtynä sopimuksena, perustuu pitkään ammatilliseen kanssakäymiseen, jota meillä on ollut Sihdin kanssa. Kumpikin yhteistyön osapuoli keskittyy oman erikoisosaamisensa kehittämiseen ja samalla oppii myös toisiltaan. Sihdin tarjoamia henkilöstöratkaisuja ja yrityksen vastuuhenkilöiden edustamaa dynaamista toimintamallia voimme varauksetta olla suosittelemassa laatua arvostaville asiakkaillemme. Tämä osaamisyhdistelmä on juuri sitä, mitä modernisti ajattelevat asiakasyrityksemmekin kaipaavat henkilöstöhallintonsa täydennykseksi.” Toimitusjohtaja Jukka-Pekka Annala, Rekrytointipalvelu Sihti Oy, p. 050 444 4455, jp@sihti.fi Toimitusjohtaja Juhani Konu Intersearch Oy p. 040 5840675, juhani.konu@intersearch.fi Kaupungit ja kunnatKotimaaMarkkinointiTalousTuotantoTyöelämä Sihti-konserni on valtakunnallinen henkilöstöalan toimija, joka vaikuttaa Tampereella, Helsingissä, Hämeenlinnassa, Lahdessa, Kuopiossa, Kajaanissa ja Oulussa. Sihdin palveluihin kuuluvat rekrytoinnit, henkilöstövuokraus ja modernit henkilöstöratkaisut. Sihdin liikevaihto tulee olemaan vuonna 2015 yli 28 M€ ja se työllistää yli 700 ammattilaista ympäri Suomen. www.sihti.fi Intersearch Oy on osa maailmanlaajuista Intersearch Worldwide –ketjua, joka on suorahakuun erikoistunut johdon ja asiantuntijoiden rekrytointiorganisaatio. Sen toimistoverkosto on yksi maailman laajimpia, toimintaa on 50 maassa ja yli 100 kaupungissa. Suomessa Intersearch on ollut edustettuna vuodesta 1989 lähtien. www.intersearch.fi


Valiokuntien puheenjohtajat Tarja Filatov ja Tuula Haatainen: Työterveyshuoltoa ei pidä uhrata sote-alttarilla | Sosialidemokraatit Ajankohtaista 11.5.2016 15:35 Työterveyslaitos julkaisi tänään skenaariot työterveyshuollon tulevaisuudesta sote-uudistuksessa. Sosiaali- ja terveydenhuollon uudistus on se, johon nyt kannattaa keskittyä. Työterveyshuollon ja muun sote-palvelujärjestelmä yhteensovittaminen on tärkeää, mutta se on tehtävä harkiten. Lähes kaksi miljoonaa suomalaista on työterveyshuollon piirissä. Sote-uudistuksessa on huolehdittava siitä, että työelämän erityisosaaminen säilyy työterveyshuollossa. – Työuria pidennetään myös sairauspoissaoloja lyhentämällä. Nopea hoitoon pääsy, takaa nopean paluun työhön. Ei kannata rikkoa sellaista, mikä toimiin. Työpaikat ovat erilaisia ja työnteon tavat muuttuvat. On tärkeää tunnistaa erilaisten työpaikkojen erilaiset terveydelliset riskit, sanoo työelämä- ja tasa-arvovaliokunnan puheenjohtaja Tarja Filatov (sd). – Järjestelmää uudistettaessa kannattaa pitää kiinni, siitä työnantajan huolehtimasta rahoituksesta, joka nyt on olemassa. Ei pidä siirtää verokirstuun sellaisia kuluja, joita ei ole pakko, jatkaa Filatov soten rahoituspohjasta. – Työterveyshuollossa työterveyttä edistävä ja ennaltaehkäisevä rooli on tärkeä. Sitä ei pidä uudistuksessa hukata. Työterveydessä saavutetaan iso osa työikäistä väestöä, jonka vuoksi sillä on iso merkitys kansanterveyden edistämisen ja työurien pidentämisen kannalta, perustelee sosiaali- ja terveysvaliokunnan puheenjohtaja Tuula Haatainen (sd). – Työterveyshuollon kattavuus on alhainen erityisesti pienissä yrityksissä sekä epätyypillisissä työsuhteissa. Kaikille työntekijöille pitää turvata oikeus laadukkaaseen työhyvinvointia tukevaan työterveyshuoltoon, korostaa Haatainen


Mikko Luukkonen, Author at Pelastusopisto Onnettomuuksien ehkäisyn opetuksen tavoitteena on lisätä osaamista riskienhallinnasta, riskienhallintakeinoista ja ohjata muiden tahojen turvallisuusriskien hallintaa. Pelastuslaitoksilla pelastusviranomaiset tekevät yhteistyötä muiden viranomaisten sekä yhteisöjen ja asukkaiden kanssa onnettomuuksien ehkäisemiseksi. Pelastusviranomaiset ohjaavat ja neuvovat tulipalojen ja muiden onnettomuuksien ehkäisemistä ja opastavat toimimaan oikein erilaisissa onnettomuus- ja vaaratilanteissa. Onnettomuuksien ehkäisyn opetus Pelastusopistolla Pelastusopistolla onnettomuuksien ehkäisyä opetetaan monipuolisesti teoriaopetuksesta käytännön harjoitteisiin, jotta opiskelijat ymmärtävät asian säädöksien edellyttämästä näkökulmasta ja osaavat soveltaa sitä käytännössä. Luokkatiloissa teoriaopetus tapahtuu nykyaikaisia menetelmiä hyödyntäen. Riippuen aiheesta ja paikasta opetus sisältää aika ajoin paljon keskustelua, jonka merkitys on suuri oppimisen ymmärtämisen ja eri näkökulmien huomioimisen kannalta. Opiston muita tiloja pyritään hyödyntämään mahdollisimman kattavasti mm. laitetekniikan harjoitteissa. Eri rakennuksissa järjestetään mm. paloilmoitinlaitteiston paikantamisharjoituksia, joissa simuloidaan laitteistolle hälytyksiä ja oppilaat etsivät kiinteistöstä hälyttävät ilmaisimet tai painikkeiden kautta tulleet hälytykset. Harjoituksena äärimmäisen tärkeä, koska pelastusviranomaisten on löydettävä hälyttävä paloilmaisin nopeasti ja luotettavasti. Harjoitus on myös turvallisuusviestinnän näkökulmasta tärkeä, koska pelastusviranomaisten on myös pystyttävä opastamaan ja neuvomaan kiinteistössä työskenteleville henkilöille sama asia, jotta henkilökunta pystyy paikantamaan, mistä hälytys johtuu ja tarvittaessa pelastamaan vaarassa olevat. Unohtamatta sitä, että pelastuslaitokselle on ensiarvoisen tärkeää tietoa paloilmoitinkeikoilla, onko kohteessa oikea tulipalo, jotta tarvittaessa miehistöä ja kalustoa hälytetään lisää. Turvallisuusviestinnän opetus on myös monipuolista teoriaa ja käytännön harjoitusta sisältävää. Opiskelijat opettelevat mm. järjestämään erilaisia turvallisuuskoulutuksia nykyaikaisin menetelmin mm. tekemällä erilaisia koulutusvideoita, joissa tavoitteena on mm. oppia toimimaan oikein erilaisissa vaaratilanteissa sekä tunnistamaan ja ehkäisemään mahdollisia vaaratilanteita. Pelastuslaitosten tehtäviin kuuluu olennaisesti myös valvontatyö, johon on perinteisesti haettu tuntumaa tarkastusharjoituksilla. Tyypillisesti harjoituksia pidetään myymälärakennuksissa, teollisuuskohteissa, jakeluasemilla ja maatiloilla, eli sellaisissa kohteissa, jotka palvelevat opiskelijoita mahdollisimman hyvin työelämää varten. Etäopetus haastaa ja antaa uusia mahdollisuuksia Keväällä opetusta muutettiin niiltä osin kuin mahdollista etäopetukseksi, luennot toteutettiin Skype-yhteydellä, jossa pyrittiin esittämään se, mikä oli järjestelmän kautta mahdollista. Skype-yhteydellä opettaminen oli lähinnä ppt-esityksiä ja materiaalien soveltavaan esittämiseen etsittiin ratkaisuja. Esimerkiksi rakennuspiirustusten esittely Skypen välityksellä oli hieman hankalaa, koska läppärin kuvaruutuun mahtuu vain pieni osa piirustusta ja kokonaisuuden hahmottaminen on haastavampaa verrattuna paperisiin piirustuksiin. Valvontatyön harjoittelussa käytettiin hyväksi tuotettuja palotarkastussimulaattoreita, jotka ovat käytännössä kuvakokoelmia tarkastettavasta kohteesta ja tarkoituksenmukaiseen järjestykseen sijoitettuna mallintavat palotarkastuksen kulkua. Kuvien avulla tehtiin havaintoja, minkälaisella mallilla asiat kohteessa olivat. Simulaattorit tukevat hyvin valvontatyön harjoittelua, mutta paikan päällä suoritettava harjoitus on rakentavampi, kun vuorovaikutus tulee mukaan ja kokonaisuus hahmottuu paremmin. Kevään aikana opetuksen toteutuksen muuttuessa kartoitettiin myös uusia tarpeita ja ideoita oppimisen tueksi ja edistämiseksi. Jatkossa on hyvä lisätä vaihtoehtoja harjoituksiin ja toteuttaa erilaisia esimerkkejä uusia menetelmiä hyödyntäen, mm. 3D- mallintaminen- ja virtuaalitodellisuus. Turvallisuusviestinnän osalta heräsi ajatus, voisiko opistolla olla eräänlainen ”Safety room”, jossa yhteen huoneeseen on koottukampuksen turvallisuuteen liittyvät asiat. Aika näyttää, millaisia uudistuksia tulee ja toteutuuko ”Safety room”


Ristiriidat ovat akeamme, miksi? — ritvalehtonen Onko tämä ymmärrettävä siksi, että maaseudun kehittämistä ei haluta lisätä ja siksi kerrotaan hintojen laskeneen, mutta koska myös nämä samat kiinteistöt on laitettu perustuslain vastaisesti, eli asuinpaikkansa perusteella maksamaan sama kiinteistövero kuin taajamat, vaikka heillä ei ole mitään palveluita, tuon veron vastineeksi, pitää myös heidän verojaan korottaa ja parhaiten se käy kiinteistöjen arvoja korottamalla. Ihan niin kuin salaa, ettei kansalainen huomaisi. Oikeudenmukaisinta ja reilua olisi, että ainakin yksityistiemaksut voisi jokainen syrjäkylän kiinteistö vähentää tysimääräisesti kiinteistöveroistaan, se olisi moraalisesti tasa-arvoisempaa, koska myös siellä asuvat maksavat senkin taajaman katuvalot, teiden ja katujen kunnossa ja puhtaanapidon, vaikka eivät saakkaan itselleen näitä palveluita, vaan joutuvat tekemään itse työn ja maksamaan siitä lisää. Tässä vain yksi kysymys vailla vastausta, miksi meille uutisoidaan muuta kuin mitä käytäntö sitten tuo vastaan. Tämä ei todelllakaan tue luottamusta mediaan.


Lapsi varhaiskasvatuksessa | Vantaa VaSa-palvelun käyttö varhaiskasvatuksessa Varhaiskasvatuksen hyvinvointityö on lasten kokonaisvaltaisesta hyvinvoinnista huolehtimista ja sen toteuttaminen kuuluu koko henkilöstölle. Yhteistyö huoltajien kanssa on tärkeä osa hyvinvointityötä. Varhaiskasvatus tarjoaa lapselle monipuolisesti erilaisia palveluita kehittymiseen, oppimiseen ja hyvinvointiin. Varhaiskasvatuksessa tunnistetaan lapsen tuen tarve ja järjestetään tarkoituksenmukaista tukea tarpeen ilmettyä. Lapsen tuen tarvetta koskevista asioista vastaavat varhaiskasvatuksen henkilöstön lisäksi varhaiskasvatuksen konsultoivat erityisopettajat (KVEO). Heidän tehtävänään on ohjata ja opastaa henkilöstöä ja vanhempia lapsen tuen tarpeeseen liittyvissä asioissa. Konsultoivat varhaiskasvatuksen erityisopettajat antavat varhaiskasvatuksen kehityksen, oppimisen ja hyvinvoinnin tukeen liittyvää neuvontaa ja ohjausta sekä osallistuvat tarvittaessa lasten tuen tarpeen arviointiin, tutkimuksiin ohjaukseen sekä tuen suunnitteluun ja seurantaan yhteistyössä huoltajien kanssa. Lisätietoa lapsen tuesta varhaiskasvatuksessa Varhaiskasvatussuunnitelma on alle kouluikäisten toimintaa ohjaava opetussuunnitelma, joka perustuu varhaiskasvatuslakiin ja asetuksiin. Jokaiselle päiväkodissa tai perhepäivähoidossa olevalle lapselle laaditaan yhdessä huoltajien kanssa henkilökohtainen varhaiskasvatussuunnitelma. Osa pedagogista toimintaa Kuvaaminen on osa varhaiskasvatuksen ja esiopetuksen pedagogista toimintaa. Lasten kanssa luodaan digitaalisia sisältöjä, esimerkiksi kuvataan viikon tähtihetkiä, tehdään animaatioita ja harjoitellaan mediataitoja kuvia muokkaamalla. Toiminnan kuvaamista ja videoimista hyödynnetään myös pedagogisessa dokumentoinnissa, joka on varhaiskasvatuksen keskeinen työmenetelmä. Tällöin kuviin ja mediasisältöihin palataan lasten ja/tai tiimin kanssa ja niiden pohjalta arvioidaan ja kehitetään ryhmän toimintaa. Nämä kuvat poistetaan toimintakauden päätteeksi. Kuvaamiseen käytetään vain Vantaan kaupungin laitteita. Kuvia säilytetään laitteiden muistissa tai Vantaan kaupungin pilviympäristössä tietoturvaohjeiden mukaisesti. Laitteille pääsyyn vaaditaan salasana. Etähallinnassa olevilta laitteilta valokuvat saadaan poistetuksi, mikäli laite esimerkiksi katoaa. Kuvaamisessa ja kuvien julkaisussa noudatetaan voimassa olevaa lainsäädäntöä sekä eettisesti hyväksyttäviä periaatteita. Noudatettavia lakeja ovat mm. EU:n yleinen tietosuoja-asetus (679/2016), varhaiskasvatuslaki (540/2018), tietosuojalaki (1050/2018), laki viranomaisten toiminnan julkisuudesta (621/1999) ja tekijänoikeuslaki (404/1961). Keväästä 2022 alkaen lapsen huoltajat pääsevät näkemään enemmän tietoa lapsesta VaSa-palvelussa. Huoltajat voivat: nähdä ja muokata yhteystietoja, lisätä ja muokata lapsen varahakijoita ja heidän yhteystietojansa, Lapsen huoltajuustiedot haetaan automaattisesti Digi- ja väestötietovirastosta (DVV) ja haun jälkeen kaikilla lapsen huoltajilla on mahdollisuus nähdä lapsen tietoja ja asiakirjoja VaSa-palvelussa. Jos perheessänne on voimassa oleva turvakielto tai muusta syystä tarve rajoittaa lapsen muiden huoltajien näkyvyyttä palvelussa (esim. tiedonsaantioikeutta on rajoitettu), olkaa viipymättä yhteydessä varhaiskasvatuksen palveluohjaukseen. Kun lapselle tehdään hakemus VaSa-palveluun, lapsen huoltajuustiedot haetaan automaattisesti Digi- ja väestötietovirastosta (DVV). Haun jälkeen kaikilla lapsen huoltajilla on mahdollisuus nähdä lapsen hakemus- ja muita tietoja VaSa-palvelussa. Jos perheessänne on voimassa oleva turvakielto tai muusta syystä tarve rajoittaa lapsen muiden huoltajien näkyvyyttä palvelussa (esim. tiedonsaantioikeutta on rajoitettu), olkaa hakemuksen tekemisen jälkeen viipymättä yhteydessä varhaiskasvatuksen palveluohjaukseen.


Suomen Rauhanturvaajaliitto - SRTL:n SYYSLIITTOKOUS 2018 SRTL:n SYYSLIITTOKOUS 2018 Suomen Rauhanturvaajaliiton syysliittokokous pidettiin Helsingissä 27.10.2018. Kokouksessa käsiteltiin vuoden 2019 toimintasuunnitelma ja talousarvio vuodelle 2019. Kokouksessa pidettiin myös hallituksen varapuheenjohtajan, hallituksen erovuoroisten jäsenten ja liiton valtuuskunnan puheenjohtajan vaalit. Hallituksen erovuoroisen varapuheenjohtajan vaalissa oli vain yksi ehdokas, Esko Hakulinen. Esko Hakulinen (PohmRT) valittiin liiton varapuheenjohtajaksi vuosiksi 2019 – 2020. Liiton hallituksen jäseniksi neljän erovuoroisen jäsenen tilalle ehdotettiin viittä henkilöä. Äänestyksen jälkeen hallituksen jäseniksi vuosille 2019 – 2020 valittiin Mika Kalmari (OulSRT), Juha Laine (VsuoSB), Aki Harju (PHämRT) ja Riku Tenhunen (KsuoRT). Liiton valtuuskunnan puheenjohtajaksi oli ehdolla vain yksi henkilö. Heimo Purhonen (Salon Seudun RT) valittiin puheenjohtajaksi kahdeksi vuodeksi


Blogi | Mielenmelodiat Uskallatko säilyttää oman aitoutesi työelämän muutoksissa? Monet väsyvät ja turhautuvat työyhteisöissä jatkuvan uudistumisen ja kehityksen takia. Tavoitteiden saavuttaminen vie aikaa ja kysyy kaikilta kärsivällisyyttä. Työelämässä voi törmätä arvoristiriitoihin, jos työpaikan ja yksilön arvomaailmat eivät kohtaa. Tämä voi aiheuttaa stressiä ja ristiriitaisia tunteita. Yksilö joutuu pohtimaan haluaan viedä työpaikan arvojen mukaisia asioita eteenpäin. Yksilön ja työyhteisön arvojen kohdatessa voi syntyä paljon hyvää. Tiimin toteuttaessa yhteisiä arvoja innolla ja tavoitteisiin sitoutumalla saadaan aikaan paljon tuloksia. Työyhteisön hyvä tunne-energia tarttuu sekä asiakkaisiin että yhteistyökumppaneihin. Aito tekemisen meininki ja yhteistyö näkyy ulospäin. Työyhteisössä jokaisen olisi hyvä pysähtyä miettimään, uskallanko olla aito. Rohkenenko olla oma itseni, puhua avoimesti tunteistani ja ilmaista mielipiteitäni. Mielipiteiden perusteleminen on tärkeä taito. Pelkästään eri mieltä oleminen ei johda mihinkään ja luo helposti negatiivista energiaa. Jos emme voi olla aitoja ja ylläpidämme rooleja, menetämme valtavasti energiaa. Työpaikoilla olisi tärkeää pysähtyä pohtimaan, miten aitous näkyy ihmisissä. Puskeeko jokainen eteenpäin omassa kiireen ja suorittamisen kuplassaan? Onko ihmisillä aikaa ja aitoa kiinnostusta kysyä toisilta, mitä sinulle kuuluu? Hyvä itsetunto ja ja itseluottamus ovat tärkeä avain aitouteen. Työelämässä tarvitaan erilaisia ihmisiä ja vahvuuksia. Hyvässä työtiimissä osataan arvostaa ja hyödyntää ihmisten luontaisia vahvuuksia sekä kannustaa kehittymään. Kun uskallat olla aito, huomaat sen olevan vapauttavaa. Energiaa ei enää vie eikä stressiä lisää se, että sinun pitäisi teoilla tai sanoilla miellyttää muita. Uskallat seisoa omilla jaloillasi ja olla eri mieltä asioista. Jotta voit löytää oman aidon itsesi, olisi hyvä varata aikaa itsesi kuuntelulle. On helppoa kulkea valtavirran mukaan ja myötäillä muiden mielipiteitä. Vaatii suurta rohkeutta asettua heikkojen puolelle tai puolustaa eriävää mielipidettä. Kiusaamista esiintyy työpaikoilla myös aikuisten ihmisten välillä. Moni saattaa helposti lähteä kiusaamiseen mukaan pysyäkseen porukassa mukana. Rohkea uskaltaa puuttua asiaan ja sanoa oman mielipiteensä. Meillä aikuisilla on erittäin tärkeä tehtävä kasvattaa lapsista ja nuorista ihmisiä, jotka uskaltavat olla aitoja ja löytää oman tiensä. Tämän hetkinen maailma houkuttelee kauneus-, trendi- ja ulkonäkökeskeisyydellä meitä kaikkia. Uskalletaan nähdä jokainen ihminen ihmisenä ja tuoda enemmän aitoja kohtaamisia työpaikoille. Tärkein ihminen, josta voit aloittaa aitouden harjoittamisen olet sinä itse. Mielen Melodiat Tiina Rakkautta vai ruoskaa? Jokaisen meistä olisi hyvä pysähtyä välillä peruskysymysten äärelle. Kysyä itseltään, annanko itselleni enemmän rakkautta vai ruoskaa? Itse olin valmis vastaamaan rakkautta, mutta aloinkin pohtia asiaa enemmän eri näkökulmista. Hiljentämisen ja armollisuuden kulttuuri alkaa vähitellen rikkoa vahvaa suorittamisen kulttuuria. Läsnäolon ja myötätunnon taitoja on alettu arvostaa enemmän. Eri mediat, lehdet ja kirjat syöttävät meille pysähtymisen, läsnäolon, itsensä rakastamisen ja myönteisyyden viestejä. Niitä on helppo lukea ja siirtää tekstiä itseensä ja omaan elämään. Nyökytellä itselleen hyväksyvästi, näin minä ajattelen ja toteutan elämässäni. Todellisuus voi olla joskus toista. Sitä kuvittelee antavansa itselleen riittävästi rakkautta ja lempeyttä. Tarkemmin ajatellen voit huomata ruoskivasi itseäsi kovalla kädellä parempiin suorituksiin, nopeampiin tuloksiin, uuden kehittämiseen ja luomiseen. Kovempaa ja korkeammalle tekee mieli. Kun pääsee hyvään vauhtiin, voi olla vaikea hidastaa, mikä sen hienompaa kuin nauttia huumaavan kovasta vauhdista ja eteenpäin menemisestä. Jos menee liian kovaa, ei ehdi kuunnella itseään. Vauhdin huumassa voi jäädä monta asiaa huomaamatta ja kuulematta. Rakkaus ja lempeys eivät pysy mukana. Ruoska on kuin polttoainetta keholle kovassa vauhdissa. Vauhdin hurmassa olisi erittäin tärkeää välillä pysähtyä. Pysähtymällä voit löytää tärkeitä vastauksia. Pysähtymällä voit tankata itseesi rakkauden ja lempeyden tunnetta. Pysähtymällä voit kuulla kehon tuntemuksia ja omaa sisäistä ääntäsi. Kysyä itseltäsi, mikä on riittävästi, mikä on tarpeeksi juuri nyt? Meitä kannustetaan toteuttamaan unelmia. Usko unelmiisi ja kurkota niitä kohti. Hyvä kysymys itsellesi on, annatko unelmien toteutumiselle aikaa ja rakkautta? Vai odotatko unelmia ruoska kädessä ja valmiina antamaan epäonnistumisesta ensimmäiset ruoskan iskut itsellesi. Mitä jos epäonnistumisten ja heikkojen hetkien kohdalla voisit antaa itsellesi lempeyttä ja rakkautta. Vain siten voit taas nousta vahvempana kohti elämää ja omia unelmia. Rakkauden ja myötätunnon antaminen itselleen ei ole niin helppoa kuin välillä kuvittelee. Jos kysyt itseltäsi, mitä asioita itsessäsi arvostat, niin voi olla, ettet osaakaan nimetä montaa asiaa tai miettimiseen menee aikaa. Jos kysyt itseltäsi mistä asioista et pidä itsessäsi, niin meillä on usein valmiina useita vastauksia. Huomaatko, kuinka itseään on helpompi ruoskia kuin rakastaa. Kun keho ja mieli ovat väsyneet tai stressaantuneet, voi meidän olla vaikea hidastaa ja rauhoittua. Jokin sisällämme ruoskii meitä tekemään ja suorittamaan. Oma sisäinen suorittajamme, joka ei anna arvostusta hiljaisuudelle ja rauhoittumiselle. Vaikka kehon viestit kertovat levon tarpeesta, voi olla vaikea antaa periksi ja rauhoittaa omaa vauhtia. Kun opit antamaan itsellesi enemmän rakkautta, huomaat miten arjestasi tulee miellyttävämpää ja suhtaudut itseesi lempeämmin. Me kaikki tarvitsemme välillä myös ruoskaa sopivassa suhteessa. Ruoskinnalle on paikkansa ja tarkoituksensa elämässä. Asioita ei tulisi tehtyä loppuun ja tavoitteet jäisivät saavuttamatta, jos emme pystyisi johtamaan itseämme tavoitteisiin. Kannustan tutkiskelemaan omaa toimintaasi ja antamaan enemmän rakkautta itsellesi. Hyväksymään itsesi ja opettelemaan pysähtymään. Kun opit antamaan enemmän rakkautta itsellesi, tulet huomaamaan sen vaikutukset. 13.04.2017 11:469 kuukautta sitten Yhteistyössä on voimaa. Yrittäjille ja liiketoiminnassa toimiville verkostoituminen ja yhteistyö ovat arkipäivää ja itsestäänselvyys. Hyvän yhteistyön avulla voi saada oman bisneksen uuteen kasvuun. Yhteistyö on parhaimmillaan eteenpäin vievää, innostavaa ja palkitsevaa. Erityisesti tässä hetkessä yritysmaailma tarvitsee uudenlaista ja rohkeaa yhteistyötä. Tarvitaan yhteistyön ehdottajia ja ideoijia. Yhteistyöhön on helppo tarttua, kun koukku on valmiina. Bisnesmaailmassa yhteistyölle olisi hyvä asettaa tavoitteet ja pysähtyä yhdessä miettimään eri mahdollisuuksia. Juuri nyt tarvitaan uudenlaisia yhteistyön toteutuksia ja toimintatapoja. Tarvitaan lujaa tahtoa yhdessä tekemiseen ja onnistumiseen. Erityisesti onnistumiseen yhdessä. Tarvitaan vahvaa sisua ja tahtoa tehdä asioita yhdessä nyt, vaikka tulokset saattavat näkyä vasta myöhemmin. Yhteistyön ovia aukoessa tarvitset erityisesti luottamusta itseesi ja muihin. Oletko koskaan pysähtynyt miettimään, mitkä ovat hyvän yhteistyön elementit? Kun seuraavan kerran lähestyt yhteistyötahoa, mieti jo valmiiksi seuraavia asioita omalta kohdaltasi. Hyvän yhteistyön 5 tähteä: Tähti 1. Rohkeus Yhteistyö alkaa aina lähestymisestä tai ehdotuksesta. Tarvitaan oivalluksia, ideoita, näkemyksiä ja ajatuksia. Hetkellinen oivallus tai idea uudesta yhteistyön mahdollisuudesta voi valitettavan usein jäädä toteuttamatta jos ei ole riittävää rohkeutta lähestyä yhteistyötahoja. Maailma on täynnä mahdollisuuksia ja yritysmaailma janoaa yhteistyötä ja verkostoitumista. Seuraavan kerran kun jäät miettimään, kannattaako tai uskallatko lähestyä jotain uutta yhteistyötä, niin kerää rohkeutta ja itseluottamusta itseesi. Sinulla ei ole mitään menetettävää... tai oikestaan on! Voit menettää upean yhteistyömahdollisuuden, jos jätät kysymättä tai lähestymättä. Tarvitaan myös rohkeutta ajatella toisin. Helposti tehdään yhteistyötä tuttujen ja turvallisten tahojen kanssa. Mitä jos laajennat näkökulmaa ja omia ajatuksia. Käytä aikaa siihen, että mietit, ketkä kaikki voisivat olla yhteistyötahoja kanssasi. Avoin ja menestynyt yrittäjä janoaa rohkeasti yhteistyötä ja saa siitä voimaa ja intoa. Tähti 2. Arvostus Selvitä valmiiksi mahdollisen tulevan yhteistyökumppanin liiketoimintaa ja arvoja. Jos kyse on henkilöstä, niin perehdy henkilön osaamiseen ja vahvuuksiin. Arvosta yhteistyötahoa aidosti ja ole kiinnostunut yrityksestä tai henkilöstä. Avoin kuuntelu ja keskustelu mahdollistavat parhaan mahdollisen yhteistyön pohjan. Mieti jo valmiiksi, miten voisitte tehdä yhteistyötä. Arvostus on sitä, että mietit miten yhteistyö hyödyttäisi kumppania, ketä lähestyt. Asetu hänen asemaansa ja mieti yhteistyön hyöty erityisesti kumppanin kannalta. Arvosta yhteistyökumppanin aikaa ja osaamista tapaamisessa sekä viestinnässä. Mieti yhteistyöehdotus tai ideasi valmiiksi. Konkreettiseen yhteistyöehdotukseen on toisen osapuolen helppo tarttua tai tehdä päätös. Arvosta yhteistyötä, jonka olet saanut ja pidä siitä hyvää huolta. Tähti 3. Luottamus Ole luottamuksen arvoinen yhteistyössä. Kun saat luotua luottamuksen, niin yhteistyö on parhaimmillaan eteenpäin vievä voima. Liikemaailmassa tehdään paljon yhteistyötä eri verkostojen kanssa. Luottamuksen saavuttaminen voi viedä aikaa ja toisaalta sen voi menettää hetkessä. Luottamus on kaiken yhteistyön ja ihmisten välisen toiminnan perusta. Vahva luottamus mahdollistaa menestyneen yhteistyön ja sen avulla voidaan luoda ihan uusia ulottuvuuksia. Tähti 4. Vastuullisuus Toimi vastuullisesti yhteistyössä. Kanna vastuu omasta osaamisesta ja yhteistyöstä. Pidä sovituista asioista kiinni. Vastuullista toimintaa on myös myöntää omat virheet tai epäonnistumiset. Yhteistyössä näistä asioista voidaan puhua avoimesti ja miettiä yhdessä ratkaisuja. Vastuullisuus tarkoittaa myös sitä, että arvostat yhteistyökumppanin arvoja ja arvomaailmaa. Hyvässä yhteistyössä molemmat toimivat vastuullisesti ja toisiaan kunnioittaen. Tähti 5. Sitoutuminen Yhteistyölle on hyvä sopia tavoitteet, ja tavoitteisiin sitoutuminen mahdollistaa onnistumisen. Yhteistyön alussa on hyvä miettiä, millainen mahdollisuus ja halu on sitoutua yhteistyöhön. Yhdessä on hyvä sopia sitoutumisen aste, jolla yhteistyötä lähdetään rakentamaan. Yhteistyössä voi olla tilanteita, joissa toinen sitoutuu enemmän ja toinen vähemmän. Kun asiasta keskustellaan avoimesti, vältytään ristiriitatilanteilta. Tilanteet voivat myös muuttua, jolloin yhteistyöhön sitoutumisesta on hyvä käydä avointa keskustelua. Viiden tähden yhteistyön mallia on hyvä pysähtyä miettimään, kun mietit tulevan vuoden yhteistyötä. Toteutatko periaatteita itse ja voisitko vaatia sitoutumista yhteistyökumppaneilta? Menestystä ja antoisaa yhteistyötä vuodelle 2016! 13.04.2017 11:409 kuukautta sitten Mikä saa sinut kehräämään? Minulla on tunne, että olemme menettämässä tai jopa menettäneet jotain todella tärkeää: taidon olla kiitollisia hyvistä ja pienistäkin asioista. Tuntuu, että vallalla on arvostelun, kritiikin ja negatiivisuuden kulttuuri. Näitäkin asioita tarvitaan elämässä ja näillä on tärkeä tehtävä. Emme voi sulkea silmiämme ympärillä olevilta vaikeilta asioilta tai tapahtumilta. Elämä ei voi olla pelkkää vaaleanpunaista, sokerista hattaraa. Myönteisillä ajatuksilla ja ajatuksen voimalla on kuitenkin suuri merkitys. Voimme itse vaikuttaa läheisiimme ja lapsiimme, opetammeko heille arvostelun vai kiitollisuuden kulttuuria. Ihminen on inhimillinen. Väsymys, kiire ja stressi valtaavat herkästi mielemme. On tärkeää tunnistaa nämä tuntemukset ja pysähtyä niiden äärelle pohtimaan, mistä ne haluavat meitä muistuttaa. Myös sillä on merkitystä, että hyväksymme nämä tunteet. Hyväksymme, että ne todella ovat kehossamme ja meissä olevia inhimillisiä tunteita. Vastustaminen vie valtavasti energiaa. Omien tunteiden vastustaminen se vasta energiaa viekin, emmekä voi voittaa sitä taistelua milloinkaan. Aikaa myöten tunteet tulevat meistä läpi, joka tapauksessa, jossain tilanteessa. Merkitystä on sillä, haluammeko antaa näille tunteille tilaa omassa majatalossamme vai sallimmeko niiden vain käydä vierailulla, muistuttamassa meitä siitä, mikä elämässä on tärkeää juuri nyt. Nykyisessä maailmassa ajautuu helposti tehokkuuden ja suorituskeskeisyyden virtaan. Kohdatessamme negatiivista viestiä ja arvostelua kaikkialla, on helppo lähteä siihen mukaan, ellei oma mielemme ole vahva myönteisyydestä ja kiitollisuudesta. Me ihmiset alamme helposti elää valittamisen, arvostelun ja kyseenalaistamisen kulttuuria. Tuntuu, että meille on luontevaa päästä oikein kunnolla valittamaan ja arvostelemaan muita. Myönteisen palautteen antaminen on paljon vaikeampaa ja harvinaisempaa. Ajatuksen voima on siis valtava. Mielessämme on päivän aikana noin 60.000 ajatusta. Saan joskus itseni kiinni siitä, miten jokin oma ajatus alkaa turhaan kasvattaa negatiivista tunnetta minussa. Ajatus voi johdattaa meidät joko negatiiviseen tai myönteiseen tunnetilaan. Voimme itse vaikuttaa, kyseenalaistammeko ajatuksiamme vai otammeko ne aina vastaan sellaisenaan. Tunne muuttuu meissä toiminnaksi ja tulee keholliseksi tunteeksi. Jos huomaamme, että väsymys, kiire ja stressi ovat päivittäisiä tunteita meissä, on hyvä pysähtyä miettimään, mitkä ajatukset ohjaavat meitä päivästä toiseen. Mikä saa minut kehräämään ajatus heräsi pintaan, kun erään työviikon jälkeen tulin kotiin. Kävin hetkeksi pitkälleni koska tunsin, että keho ja mieli olivat väsyneet. Muistan ajatelleeni, että olen niin väsynyt tänään. Kissamme tulee usein rintakehälleni kehräämään. Nytkin kuin tilauksesta kissa tuli vatsani päälle ja alkoi kehrätä. Tämä pieni hetki rauhoitti minut. Hyväksyin ajatuksen, että olen väsynyt, mutta en halunnut antaa sille liikaa valtaa mielessäni. Väsymyksen tunteen vastustaminen johtaa helposti riittämättömyyden tunteeseen. Aloin miettiä, mistä asioista saan hyvää mieltä itselleni, mikä saa minut kissan tavoin kehräämään. Minulla hyvän olon tunne on lämmittävä, kutkuttava, voimaannuttava. Se tuntuu rintakehässä kuplivana ja lämmittävänä tuoden turvallisuuden tunteen. Hyvän olon tunteen saa itselleen helposti, kun antaa sille mahdollisuuden kasvaa. Aloin miettiä asioita, joita olin saanut viikon aikana eteenpäin ja asioita, joissa olin onnistunut. Mietin kohtaamisia ja ihmisiä, joista olin saanut hyvää mieltä itselleni. Kysyin itseltäni uudelleen, mikä saa minut kehräämään ja hyvälle mielelle: läheiset ja tärkeät ihmiset, eläimet, työ hyvinvoinnin parissa, luonnossa liikkuminen, musiikki, lukeminen, saunan lämpö ja hiljaisuus. Paljon asioita alkoi nousta mieleeni. Lyhyessä hetkessä, oivalluksessa, ajatus väsymyksestä muuttui hyvän olon tunteeksi kehossani. Pystyin samaistumaan kissan kehräykseen ja sain sisälleni samanlaisen kehräävän hyvän olon tunteen omilla ajatuksillani. Ajatuksen voima on valtava ja sitä kannattaa käyttää. Omaan hyvän olon tunteeseen ei tarvita ihmeellisiä asioita. Milloin viimeksi olet huomioinut läheisiäsi ja kysynyt, mikä tuo heille hyvän mielen, mikä saa heidät kehräämään? Voisimmeko työelämässä havainnoida ja kysyä, mikä saa työyhteisössä hyvän mielen aikaan? Kun saat tuotua hyvän mielen itsellesi, sinulla on voimavaroja antaa sitä myös muille. Liian helposti unohdamme tehdä niitä asioita, jotka tuovat meille hyvän mielen. Unohdamme, että hyvän mielen todelliset asiat ovat arjen pieniä tekoja, sanoja ja asioita, jotka ovat jo lähellä. Kehrääminen on minulle kiitollisuutta asioista, joita minulla jo on tässä hetkessä lähellä. Mieti, mitkä asiat saavat sinut kehräämään. Rohkaistu kysymään asiaa myös läheisiltäsi. 13.04.2017 11:309 kuukautta sitten Luonto on rauhoittava elementti. Kun katsoo kaunista peltomaisemaa laajasti, se rauhoittaa. Kun katsoo yksittäistä kauranjyvää, tuntee olevansa lähellä maata, lähellä alkua. Tulee jotenkin isänmaallinen olo, kun tuntee olevansa lähellä sitä paikkaa, josta lähtee viljan alku. Tuntee mullan vahvan tuoksun ja viljan kultaisessa värissä on arvokkuutta. Kallisarvoinen vilja, joka matkaa monen vaiheen kautta pellosta ihmisen luo leiväksi ruokapöytään. Sisimpääni nousee kiitollisuuden tunne ja myös ajatus siitä, miten itsestään selvyytenä pidämme päivittäistä leipää. Miten moni on antanut ahkeruuttaan meidän leipämme eteen. Muistammeko arvostaa tätä, kun kiireessä haemme kaupasta leivän, kun kiireessä pakkaamme kauppakassin, kun kiireessä juomme aamukahvit, kun kiireessä pyyhimme leivänmurut pöydältä. Meillä on niin kiire koko ajan, että emme erota tai huomaa oman elämämme viljanjyviä, pieniä hetkiä, jotka ohitamme huomaamatta. Emme ole läsnä itsellemme tai muille. Olen useampana kesänä ollut maatilamme pellossa auttamassa hukkakauran etsinnässä ja poistamisessa. Minä kaupunkilaistyttö olen oppinut erottamaan pellosta hukkakauran. Erityisen tärkeää on poistaa hukkakaura juurineen, ettei se leviä, sillä seuraavana vuonna sitä on taas monin verroin. Hukkakaura on kasvi, jota ei saisi olla pelloilla, koska se vie elintilaa oikeilta viljoilta, tukahduttaa niiden kasvua. Maanviljelijöiden peltoja tarkkailee EU ja viranomaiset. Vaihtoehtoina hukkakauran hävittämiseen on kävellä pitkin peltoja ja nyppiä hukkakaurat pois tai myrkyttää torjunta-aineilla. Meillä on kävelty ja nypitty juurineen, monta kymmentä säkkiä. Heinäkuun lämpimillä ilmoilla kävelin pelloillamme. Olin nyppinyt jo monta säkillistä hukkakauraa. Oli heinäkuun aurinkoinen lauantai ja erinomainen ilma lähteä terassille tai festareille. Facebookista katselin kuvia, kun monet ystävistäni olivat Kotkan meripäivillä tai Imatran yöt festareilla. Mieleni oli kuitenkin levollinen, vaikka olin viettämässä parasta lauantai-iltaa pellolla. Ihan alkoi hymyilyttää, että tätäkö tämä läsnäolon harjoittaminen ja keski-ikä saavat aikaan, että olen niin kotonani keskellä peltoa. En edes tuntenut ristiriitaisia tuntemuksia siitä, että voisin olla jossain muualla. Tunne siitä, että uskaltaa tehdä niin kuin itsestä tuntuu hyvältä. Uskaltaa vaihtaa terassilla olon pellolla kävelyyn, jos se tuntuu siinä hetkessä oikealta. Tunne oli vahva ja vapauttava siinä hetkessä. Innostuin hukkakauraa nyppiessäni miettimään asiaa symbolisesti. Miten paljon meillä ihmisillä on elämässä hukkakauraa. Asioita, jotka vievät turhaa energiaa tai aikaa. Niitä löytyy meiltä kaikilta ja arvatenkin paljon, kun alkaa miettiä. Vaikeinta on ehkä omien hukkakaurojen tunnistaminen. Nyt onkin hyvä aika pysähtyä ja kysyä itseltäsi, mikä on sinun elämäsi hukkakauraa, jotka voisit ottaa juurinen pois. Asioita tai uskomuksia, jotka vievät tilaa hyvän kasvulta. Nykypäivän ihmisten hukkakaurana tunnistan herkästi: kärsimättömyyden, itsekeskeisyyden, suvaitsemattomuuden, kateuden ja vahvan suorittamisen. Mihin me niitä tarvitsemme? Voisimmeko päästää niistä irti ja antaa enemmän tilaa hyvän maaperän kasvaa? Helpottaisiko elämäämme, jos olisi olemassa viranomaisia, jotka tarkkailisivat, onko meissä itsessämme alkanut kasvaa jotain hukkakauraa, joka vaikeuttaa hyvän maaperän kasvua. Usein emme tunnista sitä itsessämme. Mitä jos elämäämme tulisi vuosittainen EU-tunnetarkastaja ja käskisi sakon uhalla sinun hävittää turhat hukkakaurat omasta sisimmästäsi. Ajatusleikki alkoi hymyilyttää itseäni, kun nypin edelleen hukkakauroja ja ilta alkoi jo hämärtyä. Päätin ainakin itse välillä pysähtyä ajattelemaan omaa maaperääni ja ajatusmaailmaani. Yritän poistaa turhat hukkakaurat, kun niitä tunnistan. Aina se ei ole helppoa. Hukkakauroja on niin helppo nähdä lähimmäisessä, siellä naapurin pellossa. Mieli toimii parhaiten, kun oppii omasta oivalluksesta, ei kenenkään käskystä tai pyynnöstä. Annoin ajatusteni ja mielikuvieni lentää ja sainkin ison säkillisen täyteen hukkakauraa, josta päätin luopua. Hukkakauran keräämisestä tulikin minulle opettavainen tarina sinä iltana. Kannustan sinuakin miettimään omaa maaperääsi. Ensimmäisessä vaiheessa tunnistat hukkakaurat itsessäsi. Toinen vaihe onkin elämänpituinen matka, kun alat luopua niistä. Tärkeintä on, ettet päästä hukkakauraa leviämään hyvään maaperään, sillä se ottaa vallan ja menee naapurinkin peltoon. 13.04.2017 11:159 kuukautta sitten


Viessmann Inverter 333-G 2,4-11,4kW | LämpöYkkönen Oy Invertteriohjattu maalämpöpumppu 1,7 – 8,6 kW tai 2,4 kW – 11,4 kW, sopeutuu täydellisesti rakennuksen energiantarpeeseen Erittäin hiljainen uuden äänenvaimennuskonseptin ansiosta Lämpimän käyttöveden tuotto yli 300 litraa (40C asteista vettä). Todella tehokas käyttöveden lämmitys alentaa käyttökustannuksia. Integroiduilla ohjaustoiminnoilla tehokasta aurinkosähkön hyödyntämistä. Etäohjausmahdollisuus internetin kautta ViCare-sovelluksen ja tarvikkeena toimitettavan Vitoconnect tiedonsiirtoyksikön avulla. Äänenpainetaso min. 30 dB(A) Kompressorin tyyppi: Inverter korkeus 2000mm, leveys 600mm, syvyys 680mm


Elite Dangerous Finnish Community Thread | Frontier Forums Elite Dangerous Finnish Community Thread Thread starter Ken Rubas nonii oon jo katellu jonkun aikaa ja kukaan ei ole saanut sen vertaa aikaseks et suomalaisille oma threadi joten täsä se nyt on! Oletuksena kai ollut, että me kaikki ollaan sen verran hyviä englannissa, ettei tarvita samanlaista piilopaikkaa kuin noi loput pohjoismaalaiset... Ei se tosin haittaa, että suomalaisetkin hieman nostaa päätään. Alpha 4.0 alkoi eilen joten ajattelin että olis aika perustaa suomi threadikin,vaikka englantikin sujuu niin onhan se mukavampi keskustella suomeksi suomalaisten kesken Vielä, kun saadaan nuo suomalaiset huomaamaan tämä ketju. Itse ehdin juuri A4:n asentaa ja sen verran käynnistää, että etsin galaksikartalta Howard-systeemin (antologiaan kirjoittamani tarinan tapahtumapaikka). Josko tänä viikonloppuna ehtisi pelata hieman enemmänkin... Huomasinkin että olet yksi kirjoittajista ..täytyypä tutustua tuohon anthologyyn...varsinkin kun alpha 4:ssä tuntuu olevan ongelmia noiden kontrollien kanssa...jostain syystä asetukset wipee joka kerta eikä tallennu... Terve vaan! Hyvinhän sitä englannikski pärjäis mut pitää olla mahollisuus avautua suomeks tarvittaessa Moro sano poro. Threadi huomattu! Pitää tässä nyt sitten myös ilmottatutua suomalaiseksi. Pidetäähän poijjaat lippu korkeella! Noiden kontrolliasetuksien nollautuminen on kyllä hieman raivostuttavaa, kun T.16000M:lle ei ole edes oletusasetuksia tarjolla. Kyllähän ne kerran viikossa configuroi, mutta eilen en jaksanut tehdä kuin välttämättömimmät nopeata lentelyä varten. Arvaan, että heti kun teen taas koko setin niin ilmestyy uusi versio Alphasta... :/ Laitoin kutsut parille muullekin tietämälleni suomalaiselle. Katsotaan josko saataisiin astumaan ulos Suomi-kaapista. Mulla meni moninpelialphan aloitus aika pitkälle yhteysongelman takia. Ei vaan löytynyt serveriä mokkulalla eikä kiinteällä yhteydellä ennen kuin saivat korjattua sen jossain päivityksessä. Nyt 4.01 ja .02 meni vääntäessä katoavien ohjainasetusten ja jatkuvan kaatuilun takia. .03 onneks toimii ohjaimen puolesta eikä ole enää kovin epävakaa, pystyy pelaamaan tuntikausia kaatumatta Terve vaan kaikille. Mitkäs on fiilikset porukalla Alpha 4:sta ja odotukset Premium Betasta? Ite toivon että sais vähän lisää tähtiä tutkittavaksi ja jotain keskiluokan alusta kaupankäyntiin. Morjensta vaan...Alpha 4.3 onneks korjasi nuo kontrolli ongelmat,pari iltaa nyt kokeillu uutta alphaa,ja hieenolta näyttää planeettojen renkaat oli kyl aika upeasti toteutettu,suorastaan ennennäkemättömän hienosti, samoin galaksikartta on upea!! täytyy tänään vielä viritellä oculus rift pelikuntoon...tuli tuo oculus riftin dk 2:kin tilattua...tuskin malttaa odottaa heinäkuuta kun se ilmestyy,sitten vois ottaa vähän kesälomaa duunista tai sitten "sairaslomaa" Ja tuohon kysymykseen mitä odottaa premium betasta...tuskin tulee lähiaikoina lisää tähtiä kartalle...pienempi alue -->vähemmän bugeja liiskattavana ,toisaalta odottaisin että viperit ilmestyisivät asemien ympärille(police force),parempi kontrolli tuki(itselläni saitek X65F,kaikkia nappeja ei saa mapattua),tällä hetkellä alukset ei vissiin kuluta energiaa joten aluksen energian kulutus/tankkaus/ fuel scooping ,ja tietysti first person olis kiva(liikkuminen aluksessa ja aseman käytävillä,interaktiivisuus/kommunikointi muiden pelaajien kanssa(chat kanavat)... Oculus Rifti on kyllä kiinnostuksen kohteena täälläkin, mutta täytyy vielä vähän odotella sellaista tilaisuutta, että vaimo katsoo taas hyvällä uusia hankintoja... En voi edes kuvitella miten upeata sellaisen kanssa pelaaminen voisi olla. Upeaa on kyllä Oculuksella pelailu. Korkeeampaa resoluutiota tosin kaipaa teksteistä kun ei meinaa oikein saada selvää. Mutta DK2 antaa jo paremman kuvan mitä retail Oculus tulee olemaan. Sillä pääsee leikkimään ehkä jo kuukauden päästä. Tilasin sen ite iha ensimmäisten joukossa. Onneksi olkoon Susimetsälle moderaattori elistä! Jahas, eipä tartte toistaseks rahan eteen tehä mittää. Taidanpa lähteä cobrakauppaan ite tuli myöskin tilattua ensimmäisten joukoissa...samantien kun oculus rift dk2 release tuli facebookkiin...mietin sen iltapäivän ja puntaroin että tilaakko vai ei tilaa...lopulta tulin siihen tulokseen että se 350e voi palaa ihan yhtenä ravintola iltana... joten ei muuta kuin tilaus sisään *joo vaimolle näitä hankintoja on niin vaikea selittää...että parempi ettei hän tiedä koko asiasta Kiitokset! Hieman epäröin tarjouksen ottamista vastaan, mutta tulipa tehtyä. Onnea vaan Marko, sitä tarvitaan kun jurpomassat vyöryvät foorumille... Jaahas, lakonin perä hipas asemaan ekalla ulostautumisella ja sinne meni kaikki massit. Suapi nähä mitä kivaa päästään testaamaan betassa